Nahiz eta Marañon izena izan, gaztelua Lapoblacion-Meanoko lurretan kokatzen da, izen bereko mendi tantaiaren mendebaldeko muturrean. Marañon mendiaren tontorra itsas mailatik gora 1.245 metrora dago.\nMendiaren hegoaldean Errioxaren eta Ebro ibaiaren ondoko lur lauak daude, eta iparraldean, Arabako Bernedo eta Nafarroako Marañon herriak. Alde bietara ikuspegiek ez dute mugarik. Marañongo gailurretik bista mendebaldera luzatuz, Toloñoko mendikatea ikusten da, begiak ekialderantz itzuliko bagenitu, aldiz, Joar mendiak ikusiko genituzke. Horretaz, Marañon mendiak bi mundu bereizten ditu, eta gaztelua bi horien arteko pasabidearen zaintzarako talaia paregabea zen. Hiru mendez bi erresumaren arteko muga ere Marañondik gertu egon zen.\nGailurra, dorre nagusiaren kokalekua, antena kendu ondoren. Atzerago, Ebro ibaiaren arroa eta Errioxa aldea. (2003)\nMarañon gaztelua erromatarrek eraiki zutela esaten dute batzuek baina oraingoz, erromatarren garaiko aurkikuntzak behealdeko lurretara mugatzen dira. Beraz ez dago hipotesi hori baieztatzerik. Gaztelua X. mendean eraiki zuten. Hori ziurtzat jo daiteke, XI. eta XII. mendeetan tenentzia garrantzitsua baitzen.\nGarrantzia horren erakusgarria da 1121 eta 1123 urteen artean Aragoiko eta Iruñeko erregea zen Alfontso I.a Borrokalariak (1104-1134) Marañon herriari emandako forua. Agiri horretan erregeak hiribildu berriari emandako lurren mugak aipatzen dira: Guardia, Punikastro (Joar harkaitzetako gaztelu eta tenentzia bat), Mendiluzea (Urizaharrako gaztelu bat) eta Buradon. Beraz, Toloño osoa, gaur egungo Arabar Errioxa eta Joar mendiak Marañongo mugen barruan sartzen ziren. Gerora, Nafarroako Erresumako mendebaldea gotortzeko asmoz, Guardia (1164), San Vicente de la Sonsierra (1172), Bernedo (1182) eta Labraza (1196) herri burujabe izendatu zituzten erregeek. Horrekin Marañongo lurraldea asko murriztu zen.\nMarañongo tenentzia herriari forua eman baino lehenagokoa da. San Juan de la Peña, Iratxe, Valvanera, eta Donemiliaga Kukula monasterioetako agiriek 1030. urte ingurutik 1200. urtera arteko jaun, gazteluburu, dominator edo tenenteen izenak dakarzkigute. Agiri horietan datozen aipamenek garai hartan gaztelua izango zuen garrantzia erakusten dute.\n1040an, beste ondasun batzuekin batera, Nafarroako Gartzia III.a Sanchez Naiarakoak (1035-1054) bere emazte Estefaniari, Gaztelako kondearen alabari, eman zion Maragnione. Lehenago, 1020. eta 1030. urteen arteko San Juan de la Peñako agiri batean ¿Marañongo Santio Fortunionis¿ aipatzen da. 1056an, delako Fortungonis hori edo izen berdineko ondorengo bat zen gazteluburu Marañonen. Maranione esaten zioten orduan. Gero, Ramiro Sanchez Arabak hartu zuen gazteluburutza. Baliteke 1063. urtean hartu izana, handik urte betera ¿On Marcelo jauna, zeina Marañonen bizi baitzen¿ aipatzen baitzuten. Don Marcelok, edo Don Marcelo Arabak, Alvaro Diaz zuen izena eta Arabako tenentea zen. Oso aberatsa eta boteretsua izan behar zuen, berak eta bere ondorengoek 27 monasterio eman baitzizkioten Leirekoari. Baina 1072an hil zen, eta orduan, Fortun Albaroizek hartu zion lekukoa, 1074 edo 1075 arte.\nEuskal Herriko ekialdea Aragoiri lotua zegoen garaiko (1076-1134) tenente batzuen izenak ere ezagutzen ditugu: Lope Lopez Calahorra zen horietako bat, eta 1082tik 1108ra arte izan zen tenente. Honen ondoren Lopiz Marañongo jauna etorri zen eta 1115. urte arte iraun zuen. Bestalde, 1095ean Logroñoko hiriari forua eman eta mugak zehaztu zireneko agirian beste aipamen interesgarri bat dator: ¿(¿), eta Vegueratik Marañoneraino eta Guardiaraino.¿ Horrek esan nahi du, Marañon eta Guardia, hiribildu izendatzen zituen agiria jaso gabe zeudela oraindik. Baina tokiak edo gotorlekuak aipatzen ziren behintzat.\n1134an Iruñeko Erresuma indarrean jarri zuten berriz, eta hortik aurrerako tenente batzuk ere ezagutzen ditugu. 1135ean Martin Sanz zen tenentea, eta 1138an, Marañonekoa izateaz gainera Logroñoko tenentea ere bazen Martin Sanz hau. 1147 eta 1149 urteen artean Ramiro Sanz izan zen Marañoneko gazteluburua. Antso VI. Jakituna (1150-1194) Nafarroako errege zen artean, berriz, honako hauek izan ziren gazteluburu: Rodrigo Nuñez (1153-1157); Rodrigo Martinez (1157-1177); Sancho Remiri (1181-1188) eta Aibarko Martin. Izenak eta urte horiek osatzeko agirietara joan beharko genuke eta izenpetzaileen datuak bilatu.\nKasu batzuetan gazteluburuek gaztelu bat baino gehiagoren ardura zuten. Aipatutako Rodrigo Martinez, 1164an Marañon eta Pierolako tenentea izateaz gainera, Guardiakoa ere bazen erregeak herri horri foruak eman zizkionean. Gero, 1171n, ¿Marañonen eta Bonicastron¿ (Punikastro) ibili zen.\n1177an, arbitraje ingelesa betetzeko, Lizarrakoarekin eta Funeskoarekin batera, bahi gisa erabili zuten Marañongo gaztelua. Gaztelako erregeak, bere aldetik, Naiara, Arnedo eta Cellorigo eskaini zizkion Nafarroako erregeari.\n1200. urteko urriaren 11ko agiri baten arabera, Arabaren zati handi bat eta Gipuzkoa eskuratu ondoren, Alfontso VIII.a Gaztelako, Arabako, Kanpezuko, Marañongo, Gipuzkoako eta Donostiako erregea zen. Diego Lopez Haro, aldiz, Bizkaiko III. jauna, eta Soriako, Naiarako, Marañongo eta Donostiako tenentea zen.\nMarañon Alfontso VIII.ak 1199an hartu zituen gazteluen artean zegoen. Horregatik zioen Alfontso VIII.ak, bera zela Gaztelako, Arabako, Kanpezuko, Marañongo, Gipuzkoako eta Donostiako erregea 1200eko agirian. 1204. urteko gaixoaldian, egindakoaz damutu eta Araba, Gipuzkoa eta Nafarroa Nafarroako erregearenak zirela aitortu zuen Gaztelako erregeak. Nafarroako erregearena zen, beraz, Marañon ere; ¿(¿) Zin egiten dut, halaber, Jaungoikoak osasuna ematen badit, Nafarroako erregeari itzuliko dizkiodala gauza guztiak (...) eta Marañongo gaztelua (...) bai baitakit esan dudan guztiak Nafarroako Erresumarena behar duela izan eta hari dagokiola.¿ Ez dakigu noiz eta nola, baina gerora, Antso VII.a Azkarrak (1194-1234) berreskuratu zuen Marañongo gaztelua. 1217ko irailaren 20an lekuko gisa hauxe izenpetu zuen Mues herriaren salerosketaren agirian: ¿Johane Petriz, Marañongo eta Artasoko tenente.¿\n1266an Lizarrako ibar-jaunak zuen gazteluaren ardura. XIV. mendearen hasieran, beste gazteluzainenarekin alderatuz, Marañongo gazteluzainak soldata handia zuen: 10 libera eta 50 kaiza gari. Baina handik aurrera gaztelua garrantzia galtzen joan zen. Horren lekuko Marañongo gazteluzainak ez ziren jada hain ospetsuak izango eta inguruko herrien eta gazteluen beharra zuten arerioei aurre egiteko. Hain zuzen ere, horixe zuten egiteko nagusia, etsaiak menderatzea. Esate baterako, 1319. urteko agiri baten arabera, muga inguruko lapurrak zirela eta 40 gerrari jarri behar izan zituzten Buradongo gazteluan Toro gaztelurainoko mendateak kontrola zitzaten. Handik Marañongo gaztelurainoko eremuaren zaintza, aldiz, Toroko gazteluzainaren ardura zen.\n1266. eta 1460. urteen artean hainbat konponketa egin zituzten gazteluan, baina ez ziren garestiak izan. 1266an bi ordainketa egin ziren, baina kontuetan ez zuten zehaztu egindakoa. 1280an, berriz, dorrea konpondu eta garita estali zuten. Biak ere singularrean aipatzen dira. Patina edo ur biltegia ere konpondu zuten geroago, eta orotara 9 libera, 4 sos eta 3 diru ordaindu zituzten haregatik. 1431n, aldiz, burdinazko bi kanoi jarri zituzten.\nMartinenak bi dohaintza bereziren berri eman zuen: 1381eko irailean, seme-alaba txikiak behar bezala hazteko Marañongo gazteluzain hilberriaren anaiari 20 kaiza gari ordaintzeko agindu zuen Karlos II.ak (1349-1387). Gonzalo San Millan zen hildako gazteluzaina, eta hil aurretik, 1379an, gerra garaia zenez 60 florineko dohaintza jaso zuen.\nKarlos III.ak (1387-1425) Vianako Printzea izendatu zuen bere biloba. Titulu horri hainbat ondasun zegozkion. Eta inguruko hainbat herri eta gaztelurekin batera, titulu horri zegozkion ondasunen artean zegoen Marañongo gaztelua ere.\nMarañongo azken gazteluzaina Fortuño Ocariz izan zen. Bera 1457tik aurrera izan zen gazteluzain, baina 1460 inguruan baztertua gelditu zen gaztelua. 1460 eta 1461 urteen artean gogor eraso zuten gaztelarrek, eta eraso haren ondorioz, Toloño mendilerro osoa eta geratzen zitzaion Arabako Errioxako zatia behin betikoz galdu zituen Nafarroako Erresumak. Baita Urantzia herria ere 1753. urtera arte. Ez dakigu zehatz-mehatz Marañonen zer gertatu zen, baina ziurrenik, Guardiak egin zuen bezala gazteluzainak borrokatu gabe emango zuen amore. Geroztik ez da inongo agiritan Marañonik aipatzen.\nII. Karlistaldian, karlisten kontrolpean egon ziren gaztelua eta mendia. Gerra bukatzean, amore eman gabe, bertan jarraitu zuten 1876ko martxoaren 2ra arte. 76 gerrarik, 5 ofizialek, apaizak, eta medikuak osatzen zuten azkenera arte etsi nahi ez zuen karlisten taldea.\nHaitzaren beheko aldean dagoen Mairuen leizean, Lapoblacionen, errege kristauak kanporatu arte musulmanak bizi izan omen ziren. Kondairak dio urrez betetako zahagi bat utzi omen zutela lurperaturik.\nMultzoa, ekialdetik begiraturik. Erretena zenaren gainean pasabide bat atondu dute barrutian sartzeko. (2003)\nHaitzaren gainean eraikitako ohiko gaztelua zen Marañongoa. Ekialdetik mendebaldera 65 metro inguruko luzera zuen, eta gehienezko zabalera, berriz, mendebaldeko ertzetik gertu hegoaldera hedatzen zen terraza edo zabaltza batean lortzen zuen, 22 metro hain zuzen ere.\nOraindik orain, iparraldetik ez beste alde guztietatik gailurra inguratzen duen harresi bat ikus daiteke. Bere aurpegirik ederrena ekialdeko bidetik ikusten zaio gazteluari. Sarrera lubaki gainean du, haitza landuz egina. Hegoaldean, berriz, 25 bat metro luze den hormatal eder bat du. Sarreraren iparraldean zortzi bat metro luzatzen diren harri ilara batzuk daude haitz ebakiaren gainean.\nZubirik ez dagoenez, bide bat atondu zuten lubanarroa gainditu ahal izateko.\nBarrualdean, harresiak eusten dio zabaltza bati. Harantzago, hegoaldera zabalik eta beraz eguteran, haitza landuz egin zuten esparru bat dago. Esparru hori hegoaldeko murruak mugatzen du. Bertan, ezpelen eta beste landare batzuen artean, eraikin zahar baten aztarnak ikusten dira.\nHegoaldean, hormatala bukatzen denean beste lubaki bateraino luzatzen da harresia, mendebalderantz. Aztarnen arabera, beste sarrera bat zegoen alde horretan.\nHaitzaren gaineko aldea zabaltzaz inguratua dago hiru aldetatik. Agirietan aipatzen den dorre nagusia tokirik garaienean egongo zen. Gainalde lau hori, 25 metro luze eta 12 metro zabal dena, oin irregularrekoa da. Iparraldeko muga harresi batek egiten du. Zoruan ez da bestelako aztarnarik ikusten, baina gainaldeko mendebaldeko ertzean, aztarnategiaren heren bat bete-betean harrapatuz antena erraldoi bat eta bere ondoko eraikina egon ziren 2002. urtera arte.\nAztarnak ikusiz halakorik zehazterik ez dagoen arren, agirietan ur biltegia, dorre nagusia, etxeak, kapera, eta sukalde bat azaltzen dira.\nGazteluaren eremutik kanpo, mendiaren gailurrean, bestelako harrizko lanak ere badaude, izan murruak edo izan harrizko ilarak. Gaztelura iristeko bidea egokitzen ere jardun ziren, eta mendebaldetik datorren bide zidorra nahiko ongi atondua dago.\nHegoaldeko harresiko aztarna luzeak, eta ekialdeko zuloa (eskuinetan). (2000)\nOhiko bidea Lapoblacionen hasten da eta 40-45 minutu nahikoak dira gora iristeko. Sigi-saga luzea eginez pasabide bateraino iristen da. Pasabide horretatik abiatu eta ekialdetik egiten da gailurrerako bidea.\nBeste aukera bat La Aldea edo Bernedo mendatetik (1.000 metro) igotzea da.\nPeñalen-Euskal Herriaren banaketa


Preso guztiak Zaballara ez eramateko aitzakiarik ez dagoela nabarmendu du Etxerat-ek | Politika | Berria\nPreso guztiak Zaballara ez eramateko aitzakiarik ez dagoela nabarmendu du Etxerat-ek\nEuskal preso guztien Euskal Herriratzea galdegin dio Etxerat-ek Espainiako Gobernuari, elkartearen Batzar Nazionalean.\nEtxeraten agerraldia, elkartaren gaurko Batzar Nazionalean, Gasteizen. Aritz Loiola/Foku\nEtxerat-ek berretsi du datozeen hilabeteetarako bere jardun nagusia "salbuespenezko espetxe politiken desaktibazioa lortzea" izango dela. Horretarako, informatzen, testigantza ematen eta salaketak egiten jarraituko duela adierazi du, "urrunketari eta preso gaixoek pairatzen duten muturreko egoerari lehentasuna emanez".\nEspainiako Gobernuak espetxe politikan aldaketak iragarri zituenetik, azken bederatzi hilabeteetan eman diren urratsen gaineko balorazioa egin du Etxerat-ek. Elkartearen esanetan, Madrilek hartu dituen neurriak ez dira nahikoak. "Espainiako Gobernuak 24 preso (%8,5) lekualdatu ditu Euskal Herritik hurbil dauden kartzeletara. Teknikoki, hurbildu egin ditu, baina urrats hori ez da inondik ere nahikoa. Oraindik ere, 500 eta 2.000 kilometro bitarteko bidaiak egin behar ditugu astero, gure bizia arriskuan jarriz".\nEtxerat-ek nabarmendu du ez dagoela "inolako aitzakiarik" euskal presoak Euskal Herriratu eta Zaballako espetxera eramateko; "ez legediaren aldetik, ezta baldintza materialei dagokienez ere".\nEuskal preso guztiak Zaballara lekualdatzeko eskatu dio Etxerat-ek Espainiako Gobernuari, eta urrats hori "azkar eta arduraz" egin dezala galdegin dio. "Orain dela 30 urte kontrakoa egiteko erakutsi zuen azkartasun eta ardura berberarekin. Izan ere, 600 euskal preso baino gehiago sakabanatu eta urrundu zituen bi hilabeteko epean".\nEspainiako Gobernuak espetxe politikan aldaketak iragarri zituenetik, euskal preso bat kartzelan hil dela gogorarazi du Etxerat-ek. Horrez gain, gaixotasun larriak dituzten "preso ia guztiek" lehen graduan eta espetxe urrunetan jarraitzen dutela salatu du, "tratamendu egokia jasotzeko aukerarik gabe". Frantzian, berriz, bizi osoko espetxe zigorra ezarri zitzaien lau presoetako hiruk kartzelan jarraitzen dutela nabarmendu du," baldintzapeko askatasuna lortzeko arauak betetzen dituzten arren".\nOraindik ere beren senideak bisitatzeko ehunka kilometroko bidaiak egitera behartuta, euskal presoen 24 senidek istripuak izan dituzte errepidean, Etxerat-ek azaldu duenez. Elkarteak adierazi du sakabanaketak eragin dituen hildakoen aitorpensozial eta instituzionala bultzatzeko lanean jarraituko duela.


34 langile kaleratu ditu Fagor CNAk - Goiena.eus\n34 langile kaleratu ditu Fagor CNAk\nGastuaren eta egituraren egokitzapen plana aurrera darama Fagor CNAk eta beste 34 langile kaleratu ditu. Horietatik 26 Fagorreko bazkide ohiak dira, eta Mondragon taldean birkokatzeko aukera izango dute. Kaleratzeak salatzeko ordubeteko lanuztea egin dute, gaur, enpresa batzordeak deituta.\nFagor CNA taldeko zuzendaritzak atzo jakinarazi zion Langile Batzordeari kaleratutako dituen langileen kopurua. Guztira 34 izango dira, eta horietatik 8 traumatikoak. Erabakia jakinarazi aurretik 26 langilek adostu zuten euren gertu zeudela kaleratuen artean egoteko. Guzti horiek bazkide ohiak dira, eta Mondragon Taldeko beste enpresa batzuetan birkokatzeko aukera izango dute. Beste 8 traumatikoetatik, lau komertzial sailekoak dira, hiru Ikerketa eta garapena sailekoak eta azkena erosketa sailekoa. Kaleratuek lan egindako urte bakoitzeko 28 eguneko kalte ordaina jasoko dute.\nKaleratzeak salatzeko ordubeteko lanuzteak eta elkarretaratzeak egin dituzte konpainiaren Garagartzako, Eskoriatzako eta Basauriko lantegietan.\nProdukzioaren jaitsieran oinarritu da zuzendaritza kaleratzeak justifikatzeko. Hala ere, aurretik hartu izan dituzte neurriak zentzu horretan. Uztailean 19 langile kaleratu zituzten, eta urriaren 26an enplegu erregulazio espedientea aplikatu zuten. Azken kaleratzeak ikusita, Langile Batzordetik enpresaren bideragarritasun plana egitea exijitzen diote zuzendaritzari, enpresak izan dezakeen etorkizuna irudikatzeko.\nAzkenik, Langile Batzordetik, elkartasuna adierazi diete kaleratutako lankideei eta Eusko Jaurlaritzari deia egin diote prozesu honetan laguntzeko eskatzeko.\nEnpresa batzordearen oharra:\n"Edesa Industrial S.L. eta Geyser Gastech S.A. enpresetako zuzendaritzak atzo komunikatu zigun bi enpresetako batzordeei eta Basauriko langileen ordezkaritzari, langileen egokitzapen bat egingo dutela, eta 34 kaleratze egongo direla. Horietatik zortzi kaleratze traumatikoak dira. Erabaki honi erantzun bat emateko ordubeteko lanuztea egin dute Edesa Industrial eta Geyser Gastech-eko lantegi guztietan. Kaleratutako kideei gure elkartasuna adierazi nahi diegu. Gainera, erakundeei, eta Eusko Jaurlaritzari, batez ere, prozesu honetan inplikatzea eskatzen diegu, aurreko oharretan eskatu dugun moduan".


Urtebete egin du Arkupe kultura etxeak - Aretxabaleta - Goiena.eus\nUrtebete egin du Arkupe kultura etxeak\nMirari Altube 2009-06-05 12:27\nUrtea bete du Arkupek eta kultura arduradunak pozik daude bertako jardunarekin. Hainbat ekitaldi izango dira aste bukaeran lehen urtea ospatzeko: umeendako ikuskizunak eta kontzertuak.\nKultura Batzordeko buru den Inaxio Garro pozik dago Arkuperen lehen urteko jardunarekin: "Herritarren itxaropen eta nahiak betetzea lortu dugula uste dut. Kultura arloko hainbat kontu eskaini dugu urtebetean eta herritarrek oso ondo erantzun dute. Liburutegiko erabiltzaile kopuruak ere gora egin du".\nLiburutegia, musika eskola, gaztelekua, erakusketa aretoa, kultura teknikarien egoitza eta Zaraia aretoa daude Arkupen. Aretoak 99 lagunendako dauka lekua eta batzuetan txiki geratu izan da: "Formatu txiki eta ertaineko ikuskizunetarako apartekoa da, eta halaxe jakinarazi digute bertatik pasatutako hizlari eta kantari batzuek. Herritarren ikuspegitik ere areto erosoa, atsegina eta erakargarria dela esango nuke", dio Garrok.\nAma Lur enpresaren jarduna\nUdalak erabaki zuen enpresa bat hartzea Arkupe kudeatzeko eta Ama Lur hautatu zuen iazko urrian. Abenduan hasi zen lanean eta urtebeterako egin zioten kontratua, beste urtebetez luzatzeko aukerarekin. Oraindik sei hilabete bakarrik daramatza, eta Garrok adierazi du enpresaren jardunaren gaineko baloraziorik ez dutela egin.\nAzken asteotan, ostera, kultura plana egiten dabiltza. Herriko kultura dinamikaren gaineko hausnarketa egitea du helburu plan horrek eta herriko hainbat eragile eta herritar dabiltza gogoeta hori egiten Elhuyar fundazioarekin batera.\nUrteurrenarekin batera Arkuperen webgunea jarri dute abian, kultur etxeko albisteak eta egitarauak herritarrek eskura izan ditzaten:www.arkupe.eu.\nHorrez gain, hainbat ikuskizun izango dira aste bukaeran lehen urtetxoa ospatzeko. Dagoeneko zabalik da zirkoaren eta txotxongiloen gaineko erakusketa, eta Corrado Masacci egileak berak hainbat saio eskaini die ikastetxeetako neska-mutikoei. Eta bihar, hilak 6, hainbat ekitaldi izango dira: umeek ipuin kontaketa izango dute goizean Amaia Arriaranen eskutik, liburutegian (11:30) eta Kixka taldearen Txuribeltz ikuskizuna arratsaldean (17:00) –3 euro–. Gazte eta helduek, ostera, Mahaster River Bergarako taldearen kontzertua izango dute bihar (22:00) eta Arantza eta Pantxorena domekan (19:30) –5 euro–.


Santo Tomas egun jendetsua eta epela | El Diario Vasco\nAzpeitiaSanto Tomas egun jendetsua eta epela\nSanto Tomas egun jendetsua eta epela\nAzoka plazan ipinitako txerritxoek ikusmina sortu zuten, batik bat txikitxoen artean / ARGAZKIAK ELI AIZPURU\nAbendua izateko egindako eguraldi ezin hobeak herritar ugari bildu zuen plazan | Nahikoa barazki, artisautza, gazta edo ogi postuak zeuden azoka plazan eta, ohi bezala, protagonistak txistorra eta taloa izan ziren\nELI AIZPURU AZPEITIA. Sábado, 22 diciembre 2018, 09:11\nSanto Tomas Eguna gorrian dute egutegian azpeitiarrek eta atzokoan, gainera, neguari sarrera eman baino, saninazio jaiak ziruditen baserritar jantziengatik ez balitz izan behintzat. Izan ere, eguraldi epelak, eguerdian plazan jotzen zuen eguzki goxoak, kalera ateratzeko pereza erabat kentzen zuen eta jende ugari gerturatu zen festara.\nGoizean goizetik ikastetxeek eta herriko beste hainbat eragilek ipinitako postuek hartu zuten protagonismoa. Postuek baino, bertan eskintzen zenak. Izan ere, txistorra kiloak eta kiloak banatu ziren. Ba- tzuk elkarterako eta beste batzuk ikasbidaia egiteko, nahikoa lan izan zuten egun osoan zehar. Taloa, txorizoa edo sagardoaz gainera, herri kirolek ere hartu zuten protagonismoa. Zaletu ugari bildu zen 12etarako plazan eskaini zuten ikuskizunaz gozatzera. Mikel Larrañaga eta Iker Vicente aizkolariek erakustaldi bikaina eskaini zuten; eta harriarekin Udane Ostolaza, Xabier Aranburu 'Guzta' eta Joseba Ostolaza aritu ziren. Aimar Irigoien errezildarrak ez du hutsik egin ohi egun honetan, baina aurtengoan lesio bat medio, ezin izan du Azpeitian aritu Errezilgo txapeldunak.\nHerri kirolak plazan ikusgai ziren une berean, Izarraitz frontoian Patxi Azkargortaren omenezko pilota finalak jokatu ziren. Musikak ere ohiko tartea izan zuten festa handi honetan, Musika Eskolako trikitilariak, Itsasiko tunturruak, erraldoiak eta buruhandiak ere kalejira egin zuten Eltziegoko dultzaineroek lagunduta.\nUrtero bezala, Antzerki Topaketetako Ikusleen Saria ere banatu zuten udaletxeko aretoan. Xake Produkzioaren 'Lur' antzezlanarentzat izan zen saria; Josu Labaka Kultura batzordeburuak eman zien saria taldekideei, tartean Erika Olaizola aktore azpeitiarrari esanez: «Kalitate handiko lanak izan ditugu aurtengoan, zuena tarteko, eta ohore bat da zuei sari hau ematea. Zorionak!», esan zuen.\nGazteen XVIII. Dantza Sueltoko Azpeitiko Txapelketa ere jokatu zen arratsaldean, eta 16bikotek hartu zuten parte (honen berri datozen egunetan emango da).\nTalos, txistorra y sidra se adueñan de Azpeitia TXAPELDUN UGARI IZARRAITZEN


Juul Kanpaina: irakurzaletasuna bultzatzeko beste pauso bat - Kurutziaga Ikastola\nJuul Kanpaina: irakurzaletasuna bultzatzeko beste pauso bat\napirila 12, 2018\t| Albisteak, DBH, Elkarrizketak, HH, Ikastola, LH\nAnder Zenitagoia durangarra LH5. Mailako tutorea da eta, era berean, Euskaraz Bizi proiektuaren koordinatzailea. Kurutziagako ikasle-ohia, ikasgelaren beste aldean dihardu orain Anderrek. Berarekin hitz egin dugu Juul Kanpainari buruz, kanpaina honek irauten duen bi asteotan beren-beregi prestatzen duten Juul Gelan.\nZer da zehazki Juul kanpaina?\nJuul Kanpaina, berez, Nafarroako Ikastolen Elkarteak antolatu eta bultzatzen duen liburu eta ilustratzaileen hautatze kanpaina bat da. Izatez, helburua, Euskal Herriko ikastoletan haurren irakurtzeko zaletasuna bultzatzea da. Ikasleek, mailaren arabera, gustukoen dituzten euskarazko liburuak eta ilustratzaileak bozkatzen dituzte. Normalean, kanpaina hori, ikastola bakoitzak irakurzaletasuna bultzatzeko duen programan txertazen da. Gure kasuan hala da behintzat.\nZein adin tarte hartzen du Juul kanpainiak?\nGure kasuan Haur Hezkuntzatik DBHra. Bistakoa da liburura hurbiltzeko modua ezberdina dela adinaren arabera, baina guztiek parte hartzen dute. LHn, adibidez, badago Juuletik eratorritako figura bat, irakurlagunarena, guk ikasturte osoan erabiltzen duguna. LH1eko ikasle batek irakurlagun bikotea izango du LH4n; LH2koak LH5en; eta LH3koak LH6n. Zelanbait esateko, nagusia txikiagoaren tutore antzeko bat bihurtzen da. Figura hori oso polita da eta ikusi dugu oso baliagarria dela irakurzaletasunaz aparteko gaiak lantzeko ere. Halaxe egin dugu bai KivAko gaiak lantzeko (Juul liburuak berak gai hori lantzen du), zein Euskararan Egunean, adibidez.\nKurutziagako irakurzaletasun programa kanpaina honetaz harago doala esan duzu…\nJakina. Ikasturte osoan lantzen da eta adinaren arabera, modu batera edo bestera, ikasleek ikastolan egiten ditzuten urte guztietan dago presente. Juul Kanpainatik aparte, Kurutziagan Durangoko Azokaren inguruko datetan Haur Literatura Aretoa izaten dugu, esate baterako. Julene Azpeitia literatur leiaketan parte hartzera ere bideratzen ditugu ikasleak… Etapaka eta zikloka helburuak eta ekintzak ezberdinak dira baina guztiak lotzen dituen hari bat bada. Idazleen bisitak izaten dira, ipuin kontalariak, antzerkia…\nIkasleek zer jarrera dute irakurketariko?\nOna. Bakoitzaren gaitasunak ere badu eragina, baina oro har, irakurketa eta liburua oso presente dagoen zerbait da. Engantxatzea da gehien kostatzen dena askotan. Behin lotura hori eginda beste martxa bat hartzen da. Bestalde, gu bereziki saiatzen gara euskal idazleak eta euren lanak ezagutu ditzaten, baita eskualdekoak ere.\nNoiz izango da Juul kanpainaren bozketa?\nDatorren martitzenean, apirilak 17, goizean. Eta ez pentsa, bestela badirudi ere oso serioa izaten da. Nafarroako Ikastolen Elkartetik araudia eta eta prozedurak ondo zehaztuta bidaltzen dituzte, gero!… LH6ko ikasle talde batek hartzen du bozkalekuak zaintzeko ardura eta ikasleak zintzo demonio pasatzen dira handik!\n← HH2: ongi etorri udaberria!\nKirolak: partiduen ordutegiak (04-14) →


Agenda - Conservatorio de Música Jesús Guridi Musika Kontserbatorioa\nMatrikula – egoerak\nEspazio eta instrumentuen lagapena\nIkasleei instrumentuen alokairua\nHilabete jakin batera joan\nUrtarrila Otsaila Martxoa Apirila Maiatza Ekaina Uztaila Abuztua Iraila Urria Azaroa Abendua 2019 2020 2021 2022 2023 2024 2025 2026\nAst Ast Ast Ost Ost Lar Iga\n27 28 29 30 31 1 larunbata, 2020 abuztua 1\t 2 igandea, 2020 abuztua 2\n3 astelehena, 2020 abuztua 3\t 4 asteartea, 2020 abuztua 4\t 5 asteazkena, 2020 abuztua 5\t 6 osteguna, 2020 abuztua 6\t 7 ostirala, 2020 abuztua 7\t 8 larunbata, 2020 abuztua 8\t 9 igandea, 2020 abuztua 9\n10 astelehena, 2020 abuztua 10\t 11 asteartea, 2020 abuztua 11\t 12 asteazkena, 2020 abuztua 12\t 13 osteguna, 2020 abuztua 13\t 14 ostirala, 2020 abuztua 14\t 15 larunbata, 2020 abuztua 15\t 16 igandea, 2020 abuztua 16\n17 astelehena, 2020 abuztua 17\t 18 asteartea, 2020 abuztua 18\t 19 asteazkena, 2020 abuztua 19\t 20 osteguna, 2020 abuztua 20\t 21 ostirala, 2020 abuztua 21\t 22 larunbata, 2020 abuztua 22\t 23 igandea, 2020 abuztua 23\n24 astelehena, 2020 abuztua 24\t 25 asteartea, 2020 abuztua 25\t 26 asteazkena, 2020 abuztua 26\t 27 osteguna, 2020 abuztua 27\t 28 ostirala, 2020 abuztua 28\t 29 larunbata, 2020 abuztua 29\t 30 igandea, 2020 abuztua 30\n31 astelehena, 2020 abuztua 31\t 1 2 3 4 5 6\nErakutsi kategoria guztietako ekitaldiak\nPraktika eta talde instrumental entzunaldia\nPraktika eta talde instrumental ikasleen entzunaldia. Irakaslea: Mentxu Pierrugues Gehienezko eduk…\nKontzertu honetan fagoteko ikasle guztiek errepertorioko obra adierazgarriak interpretatzen parte ha…\nPianoko ikasleen entzunaldia. Irakasleak: Joana Otxoa De Alaiza eta Estitxu Sistiaga. Gehienezko e…\n© 2019 Jesús Guridi Musika Kontserbatorioa - Parnet\nTheme copyright © Made with ❤ by arrowthemes\nE.B.-ko e-Pribatutasun-eko Zuzentaraua\nEgiaztatzea, nabigazioa, eta beste funtzio batzuk kudeatzeko webgune honek cookie-ak darabiltza. Gure webgunea erabiliz, bat zatoz gaileta mota hauek jar ditzakegula zuen tresnan.\nCookie-ak berriz pentsatzea\nCookies-en biltegiratzea errefusatu du. Erabaki hau itzuli ahal da.\nUtzi du cookie-ak biltegira ditzatela haren taldean. Erabaki hau itzuli ahal da.


Alegazioak aurkeztu dizkio Udalak Gasteizen trenbidea integratzeko informazio-azterlanari, proiektua hobetu eta hirian sartzean eta Arkautin izango duen eragina albait gehien gutxitzearren « Prentsa oharrak\nAlegazioak aurkeztu dizkio Udalak Gasteizen trenbidea integratzeko informazio-azterlanari, proiektua hobetu eta hirian sartzean eta Arkautin izango duen eragina albait gehien gutxitzearren\nKategoriak: Prentsa oharrak — Komunikazio Zerbitzua / Servicio de Comunicación — 3 iraila 2019 14:47\nAmaia Barredoren audioa\nAlegazioak aurkeztu zizkion Udalak Gasteizen trenbidea integratzeko informazio-azterlanari joan den abuztuaren 30ean. Guztira 19 alegazio idatzi ditu Gasteizko Udalak, proiektua hobetu eta hirian sartzean eta Arkautin izango duen eragina albait gehien gutxitze aldera. Honela azaldu du Mugikortasunaren eta Espazio Publikoaren zinegotzi Amaia Barredok: “Ahalik eta proiekturik onena eduki nahi dugu; izan ere, Gasteizen barrena trenbidea lurperatzea kontu estrategikoa da, ilusio handia sortzen diguna, funtsezkoa etorkizunerako. Ildo horretatik, hainbat proposamen egin ditugu, Mugikortasunaren eta Espazio Publikoaren Planean oinarrituta, eta teknikariek aurkitutako akats zenbait jaso ditugu alegazio-txostenean. Beti ere Udal honek duen informazioa eskaini dugu, aintzat harturik proiektua gauzatu dadin lan egin beharra daukagula. Hortaz, bideragarritasuna bermatu beharra daukagu”.\nHiru arlo jorratzen ditu Udalak Sustapen Ministerioaren informazio-txostenaren aurrean aurkeztu duen alegazio-txostenak: Gasteizko sarbidearen inguruko alegazioak, Arkautiko elkargunearen inguruko alegazioak eta alegazio orokorrak.\nHorrela, proiektua hirian lantzen ari den Mugikortasun Iraunkorraren eta Espazio Publikoaren Plan berrira egokitzeko aukera adierazten da —zirkulazio-eraztunek lurpeko bide berriarekin dituzten konexioetan aldakuntzak txertatuz (errai berri bat jarriz tunelaren ekialdeko irteeran, Txistularien kalearekin konektatzeko, edo tunelera eta parkingera sartzeko aukera emango lukeen bide-zati bat, Errioxa kalean barrena) eta geltokian aurreikusitako aparkalekurako sarbideak aldatuz—. Era berean, lurpeko geltokia estaliko duen argi-zuloa lekuz aldatzea proposatzen du Udalak, libre geratuko den esparruan aurreikusitako bidea ahalbidetzeko, eta aireztapen- eta punpaketa-instalazioak eta instalazio-gelak optimizatzea planteatzen du.\nArkautiko elkargunearen inguruko alegazioen kasuan, Euskadiko Hiriburuaren hiribidearen inbasioa saihestea planteatzen da —informazio-txostenaren arabera, trenbidearen ezpondek eragingo liokete kale horri—, eta Natura 2000 Sareko espazio naturalak babesteko neurriak sendotzea proposatzen da, baita espazioen arteko konektagarritasun ekologikoa bermatzea ere. Ildo horretatik, Udalak lehentasunezkotzat jotzen du barrera-efektua ekiditea, bide-zubiaren trazadura luzatuz. Bestelako babes-neurririk ere iradokitzen da, hala nola mailegu-zonen edo erabiltzeari utziko zaion trenbidea kentzearen inguruan.\nAzkenik, alegazio orokorrei dagokienez, udal planeamenduaren eta kartografiaren inguruko informazioa helarazi zaio Sustapen Ministerioari. Udalarentzat funtsezkoa da zarata eta bibrazioak albait gehien gutxitzea, batez ere Salburua eta Zabalgana auzoetan. Batean nahiz bestean, berrikusi eta neurri zuzentzaileak plantea daitezela eskatu da, eragina ahalik eta txikiena izan dadin. Zentzu horretan, bizitegi-eraikinak eta horien solairu guztiak, espazio publikoak eta garatu gabeko lursail urbanoak aintzat harturik behar diren neurriak txerta daitezela proposatzen du Udalak, eta hainbat jarduera azter daitezela, hala nola hiriko trazaduran abiadura-mugak ezartzea, erraietan motelgailuak jartzea, altura gutxiko pantailak, tuneleko edo irteerako hormetan material xurgatzailea jartzea eta beste.\nBibrazioei dagokionez, orobat eskatu dio Udalak gobernu zentralari zona guztiaren azterlan xehea egin dadila, eraikuntza-proiektu garatu eta obra gauzatu bitartean, inguruko auzokideei ahalik eta enbarazurik gutxien eragin dakien.\nUdalaren alegazio-txostenean orobat egiten zaio erreferentzia udalerriko eta probintziako ibilbide berdeen sareari —eraginen azterlan sakonagoa eskatzen da—, eta paisaiari —ezinbestekotzat jotzen da paisaiaren inguruko azterlan bat egitea, metodologia egokiago batekin, azpiegitura integratzeko neurriak kontuan hartzen direlarik—.


Sopelako Udala - Igande honetan ospatuko da Sopelako Lasterketa Nudista\nZu hemen zaude: Hasiera Albisteak Igande honetan ospatuko da Sopelako Lasterketa Nudista\nAurtengoa "Patxi Ros Saria" lasterketa nudistaren XVII.edizioa izango da. Hitzordua, igande honetan izango da, irailak 18, goizeko 11:00etan Barinatxeko hondartzan.\nProba, Sopelako Udalak eta Munarri Atletismo Taldeak antolatu dute eta bi lasterketa edo maila izango dira: bata, lasterketa testimoniala (kilometro 1); bestea, lasterketa absolutua (5 kilometro). Saria lasterketa absolutuko lehen hirurek jasoko dute. Gainera, oparitxoa emango zaie lasterketako partaide guztiei eta domina bana umeei.\nIzena ematea (doakoa) lasterketaren egunean egingo da, Barinatxe hondartzan bertan


Espainiarren erdiak baino gehiagok gutxi lo egiten duela onartzen du | Consumer\nEspainiarren erdiak baino gehiagok gutxi lo egiten duela onartzen du\nLo-faltak depresioak eta gaixotasunak eragiten ditu\narabera: Larunbata, 2009ko abuztuaren 01a\nEspainiako Etxekoandreen, Kontsumitzaileen eta Erabiltzaileen Elkarteen Konfederazioak (CEACCU) egindako inkesta baten arabera, elkarrizketatuen% 57k egunean zazpi ordu baino gutxiago lo egitea onartu zuen, gomendatutako atsedenaldia. Behar adina atseden ez hartzeak sistema immunologikoari eragin diezaioke, haurren ikaskuntza zaildu dezake, buruko mina, obesitatea eta hipertentsioa eragin ditzake.\nGainera, siestaren onurak frogatuta daude maila kardiobaskularrean, baina ez da batere erabiltzen; horren adierazgarri da inkestatutako 5.000 lagunetatik %60k ez duela inoiz egiten. Matthew Walker Berkeleyko Unibertsitateko neurologoak egindako azterketa baten arabera, lo-faltak zerebroaren alderdi emozionalean eragin handia du, eta depresioak eta gaixotasunak izateko joera handiagoa du.\nAriketa fisikoari dagokionez, elkarrizketatuen %27k bakarrik adierazi zuen kirolen bat egin zuela; ohikoena, berriz, jarduera eta ariketa moderatuak egitea da, hala nola paseatzea. “Espainiako biztanleria nahiko sedentarioa da. % 36k dio ez duela ariketa fisikorik egiten, eta % 25ek onartu du ez duela betetzen eguneroko pasealekua ere”, esan zuen Paula Sáizek, nutrizio aplikatuan adituak.\nInkestaren arabera, bestalde, pertsonen % 35ek aitortu zuen estresa izan zuela. Emakumeek, ahal dela, botikekin egiten dute borroka, eta gizonek, berriz, ariketa fisikoa aukeratzen dute hori arintzeko.\nBestalde, CEACCUk eta Elikagaien Segurtasunaren eta Nutrizioaren Espainiako Agentziak (AESAN) eskatu zioten elikagai-industriari ahalegin handiagoa egin zezala gatz, azukre eta koipe kaltegarri gutxiagoko produktuak egiteko, etiketa osoagoa emateko eta publizitate ez hain nahasia egiteko. Inkestaren arabera, galdetutako laurden batek astean bitan baino gehiagotan hartzen ditu opilak edo elikagai industrialak, nahiz eta koipea, gatza eta azukrea izan, eta horiek kaltegarriak dira organismoarentzat.\namets espainiarrak poco-eu


Hasiera / Edertasunik gabeko edertasuna / GUERLAIN Super Aqua Emulsion 50ml\nGUERLAIN Super Aqua Emulsion Rich hau azala iraunkorrean hidratatzen duen teknologiaren kontzentratua da, zahartzearen lehen zantzu ikusgarrien aurkako babesa eta zuzenketa eskaintzen dituena. Lurrina du, ihintz-ohar freskoekin eta uretako loreekin, ylang-ylang eta jasmine alderdiekin. Ezaugarri nagusiak: - Aquacomplex Advanced Technology 1-AQUACOMPLEX ADVANCED ...\nGUERLAIN Super Aqua Emulsion Rich hau azala iraunkorrean hidratatzen duen teknologiaren kontzentratua da, zahartzearen lehen zantzu ikusgarrien aurkako babesa eta zuzenketa eskaintzen dituena. Lurrina du, ihintz-ohar freskoekin eta uretako loreekin, ylang-ylang eta jasmine alderdiekin.\n- Aquacomplex Advanced 1-AQUACOMPLEX ADVANCED teknologia larruazaleko ur-fluxua sustatzen du berehalako birhidratazioa eta etorkizuneko deshidratazio arriskuaren aurkako babesa eskainiz *.\n- AquaBiotic sistemak larruazala modu nabarmenean sendotzen laguntzen du bere ekosistema * helburu hartuta.\nLarruazalaren kalitatea egunero hobeto kontserbatzen da eta distira eta edertasunarekin dirdira ematen du. Formula aberats hau bereziki hidratazioaren bidez elikatu eta lasaigarria behar duten larruazaletarako egokia da. % 95 osagai naturalak, ISO 16128 arauaren arabera, ura barne. Gainerako% 5ak formularen osotasuna denboran eta bere sentsorialtasuna optimizatzen laguntzen du. Larruazalaren pH maila naturala errespetatzen du. Larruazal mota guztietarako egokia, baita sentikorrena ere. Unisex.\n* Osagaien in vitro proba\n- Lehen aplikaziotik *: aparteko hidratazioa +% 67 24 orduren buruan * Azala leunagoa da\n- 7 egun igaro ondoren, larruazalaren kalitatea hobetzen da **: Elikadura: +% 24 Argitasuna: +% 19\n- 4 aste bakarrik igaro ondoren, galdetutako emakumeen eta gizonezkoen% 81ek ** larruazala ederragoa dela uste dute eta ebaluazio klinikoek baieztatu dute ***: Distira = +% 30 complexion leuntasuna = +% 25 Larruazalaren ehundura = % 22 finagoa\n* Frantzian hidrataziorako eta 11 leuntzeko 16 panelekin egindako proba instrumentala.\n** Auto-ebaluazioa 32 mahaikidetan egindako 2 puntuazioko eguneko puntuazioarekin\n*** Dermatologo batek 32 mahaikideri egindako ebaluazio klinikoa, 2 eskaera / egun\nBere eraginkortasun teknologikoaren oinarrian landareetan oinarritutako osagai aktiboen eta bioteknologien konbinazio esklusiboa dago. Naturalean eratorritako% 95eko osagaiekin formulatua. Gainerako% 5a zorrozki aukeratu da formularen osotasuna denboran eta bere sentsorialtasuna optimizatzeko, ISO 16128 arauaren arabera (ura barne).\nPonparen prentsa batek aurpegirako eta leporako kantitate egokia ematen du, egunero goizez eta arratsaldez erabiltzeko. Super Aqua Emulsion sorta 3 emultsioz osatuta dago, aberatsa, unibertsala eta arina, azal motaren, adinaren edo eremu geografikoaren arabera hautatzeko. Errutina osoagoa lortzeko, aplikatu Super Aqua Serumaren ondoren.


Aizu! AEKren aldizkaria - Landue egitasmoa, AEKren Ahize zerbitzuaren eskutik\nDurangaldeko Mankomunitatean garatuko da proiektua, eskualdeko enpresetan euskara sustatzeko asmoz. Datozen hiru urteotan 12 enpresa handik eta 30 txikik eguneroko jardunean euskararen erabilera txertatzea da helburua, eta horretan arituko da Ahize aholkularitza zerbitzua. Diagnostikoa egitea izango da lehen urratsa, enpresa bakoitzaren ezaugarrien araberako lehentasunak adosteko. Ondoren egin beharrekoak izango dira helburuak zehaztea, horiek lortzeko beharrezko ekintzak burutzea eta lortutakoa sendotzea, betiere metodologia arina eta eraginkorra erabiliz. Eskualdeko sektore estrategiko batetik abiatuko da egitasmoa, automobilgintzatik, hain zuzen ere. Arlo horretako hiru lantegik dagoeneko agertu dute Landuen parte hartzeko nahia: Durangoko Bruss, Abadiñoko Talleres Asca eta Iurretako Renault Gaursa.


Hitzaldi bi antolatu dituzte Arrigorriagan aurtengo Ondarearen Europako Jardunaldietan | Geuria\nMalmasingo Lagunak elkarteak, Arrigorriaga Harrera Herria eta Arrigorriagako Udalak hitzaldi bi antolatu dituzte aurten Arrigorriagan, Ondarearen Europako Jardunaldien markoan, urrian zehar\nOndarearen Europako Jardunaldiak, Etxebarrin, 2020an // Geuria\nMalmasingo Lagunak elkarteak, Arrigorriaga Harrera Herria eta Arrigorriagako Udalak hitzaldi bi antolatu dituzte aurten Arrigorriagan, Ondarearen Europako Jardunaldien markoan, urrian zehar. Lehena gure memoria migrantearen ingurukoa dugu, eta bigarrenak emakume bizkaitarrek Erdi Aroan zuten bizimoduaren ingurukoa.\nUrriaren 7an, 19:00etatik 20:30ak arte Gure Memoria Migrantea Eraikitzen: Iragana eta Oraina berbaldia eskainiko dute udaletxeko Euskaldunberria aretoan: “Gure herrira, etorkizun desberdin baten bila etorri ziren pertsonen istorioak ezagutzeko jarduera proposatzen dugu. Urruneko jatorria duten pertsonekin esperientziak partekatu ahal izatea da helburua. Horrela, beste orainaldi bat eraikiko dugu, pertsona guztiak kontuan hartzen duen orainaldia, etorkizun komuneko pertsonen iraganeko eta orainaldiko ezagutzak partekatuz”. Zer gertatu zen 1900 eta 1970 urteen artean Arrigorriagako populazioa boskoitzeko? Nondik etorri eta non kokatu ziren beren seme-alabekin biztanleriaren ¾ izatera heldu zirenak? Zein ondorio ekarri zuen migrazio hark? Zertan da migrazioen egungo egoera gurean? Erantzuten saiatuko gara orduko eta egungo migratzaile banarekin. Antolatzaileak Malmasingo Lagunak elkartea, Arrigorriaga Harrera Herria eta Arrigorriagako Udala dira.\nOndarearen Europako Jardunaldietako ibilbide bat, 2020an / Geuria\nUrriaren 28an, bestalde, emakume bizkaitarrek Erdi Aroan bizitako ‘Emakumeak Barne: Emakumeak Erdi Aroan Bizkaian’ izeneko berbaldia antolatu du Malmasingo Lagunak elkarteak eta Arrigorriagako Udalak 19:00etatik 20:30ak arte, Lonbo aretoan. “Emakumeengana eta historian zehar izan duten presentziara gerturatuko gara, zehazki Erdi Aroan Bizkaian izan zuten papera eta bizimodua aztertzera. Horrela, diskurtso inklusiboagoa sortu nahi dugu. Era berean, historikoki esanguratsua izan den talde gisa, hau da jasotzen dugun diskurtsoaren subjektu historiko gisa, emakumeen presentzia erakustarazi nahi dugu. Horrela, berdintasun historia baterantz aurrera egin dezagun. Janire Castrillo, historialari eta EHUko doktore arrigorriagarrak garai hartako emakumeen bizimoduari buruzko hainbat aspektu jorratuko ditu: familia ingurunea, 25 urte arteko adingabetasuna, hitzartutako ezkontzak, lan-bizitza, merkataritza-jardueran parte hartzea, soziabilizazio-espazioak…\nSailkatuta: Arrigorriaga, Arrigorriaga Harrera Herria, Emakumeak, Malmasingo Lagunak, memoria migrantea, Ondarearen Europako Jardunaldiak


Erosi Keto Light Plus Palma de Mallorcan\nEskatu Palma Mallorcako Keto Hautsa\n39 € prezioaren erdiaren truke droga erosi behar baduzu, sartu gunean, adierazi zure telefono zenbakia eta izena beharrezko eremuetan eta bidali eskaera. Epe labur baten buruan, kudeatzailea zurekin harremanetan jarriko da ahalik eta azkarren, Keto Light Plus-ri buruzko prezioa eta entrega azkarra emateko, baita entrega lekua eta ordua argitzeko ere. Ordaindu posta bidez edo salgaien mezularitzatik posta bulegoan jaso ondoren.\nNola erosi Palma de Mallorcan Keto Light Plus\nKeto Light Plus, egin eskaera Palma de Mallorcan\nZure herrialdea Espainia al da? Erosi keto hautsa linean. Keto Light Plus Palma de Mallorcan erosi behar baduzu, webgune ofizialean eskatu behar duzu. Botikaren prezioa 39 € da, postariak zehaztutako helbidera bidaltzeko kostua desberdina izan daiteke hiri desberdinetan, eskaera posta bidez ordaintzea. Espainian eskaera ugari dagoenez, bete inprimakia beherapena lortzeko. Palma de Mallorca Keto Light + eskaera kopuru handiena duen bost asentamenduetako bat da.\nUtzi eskaera gunean eskaera orriaren bidez, gure kudeatzailea zurekin harremanetan jarriko da eskaera baieztatzeko, hautsa jasotzeko moduari buruzko aholkuak emango dizkio, bidalketarekin ondasunen lekua, denbora eta prezioa zehaztuko ditu. Hilean ikastaroa gaur bakarrik eskatzean, DESKONTUA% -50. Zure eskaera gertuen dagoen posta bulegoan entregatuko da, eskaera zurekin dago! Bidalketa posta bidez edo mezularitza 1-3 egunetan.\nElikadura egokia: pisua galtzeko menua\nNolakoa da dieta osasuntsu bat eta zertan bereizten da dieta osasuntsu klasikotik? Jakin zer elikagai dauden menuan, nola prestatu janaria, zer saihestu pisua galtzean.\nEskatzeko Keto Light Plus Palma de Mallorcan % 50 bakoitza


217. Karrikako elkarrizketa – Karrikiri\n217. Karrikako elkarrizketa\nBi hilabete dira Alde Zaharreko zenbait gaztek Nabarreria plazako Rozalejo jauregia okupatu eta gaztetxe bilakatu zutela. Buru-belarri dabiltza Maia eta Nahia eraikinaren moldatze eta txukuntze lanetan. Orain arte egin duten lanaz gain, dena ongi badoa aurrera eramanen dituzten hainbat proiekturen berri ere eman digute.\n-Zergatik erabaki zenuten Rozalejo jauregia okupatzea?\nRozalejo jauregia, Nabarrerian kokaturik, auzoko puntu erreferentea da, eta sinbolikoa ere, duela hamar urte okupatua izan zelako. Hasieratik jakin izan dugu zein erronka den, halako leku masifikatuan kokatzea. Soberako jarduera eta jende kontzentrazioa egon ohi den leku batean, ekarpena egiteko bakarrik kokatu gintezkeen. Problematikari aurre egiteko. Eta asmo horrekin etorri gara. Plazan ematen den kontsumismoaren eta aisialdi ereduaren aurrean, alternatibak bilatzea dugu helburu, eta zentzu horretan ere, leku estrategikoa dugu Nabarreria plaza. Balio handikoa den eraikin hau zabaldu nahi izan dugu. Ordua da geure eremuak berreskuratu eta auzo eredua herri mugimenduaren bidez eraldatzeko. Urteak eta urteak hutsik eta usteltzen ari zen eraikina berpiztu nahi izan dugu.\n-Zer ari zarete egiten momentu honetan gaztetxean?\nEraikina moldatzen ari gara. Mota anitzetako jarduerak burutu ahal izateko, lehendabizi espazioa moldatu beharra dago, eta sartu ginenean guztiz utzia eta zikina zegoen. Oraingoz, sarrerako solairua eta lehen eta bigarren pisuetako gelak garbitu, margotu, eta txukundu ditugu. Honezkero hitzaldiak eta beste motatako jarduerak burutu ahal izan ditugu. Eta aurrera goaz, auzolanen bidez espazioari pixkanaka forma emanez. Beheko bodegan Herri Palestraren proiektua dugu (kirolaren bidez, ahalduntze kolektiboa eta kontzientzia politikoa bultzatuko duena), eta bertan gaude orain, eremu hori prestatzen. Argia jarri, altzairuak lortu, eta bereziki kolektibo ezberdinen bilerak burutzeko beharrezkoa dena izan dugu lehentasun. Bertso eskola martxan dugu, eta euskara klaseak burutu izan dira ere, Sasoia jubilatuen elkartearen eskutik. Formakuntza saio ezberdinak ere egin dira (migrazio politika, iraultza sobietarra, herri maputxea…) eta azkeneko jarduera, bizilaguna den Pakitaren hitzaldia izan da. Oso hunkigarria izan zen, espainiar guda zibila eta Frankismoa bizi izan dituen auzoko lagunaren errelatoa entzun ahal izatea. Horrez gain, geroz eta kolektibo eta talde ezberdin gehiago etortzen ari dira Gaztetxean inplikatu eta haien jarduerak bertan egitera. Guretzako oinarrizkoa da, herri mugimenduaren arteko saretzea eta indartzea Gaztetxean eta Gaztetxearen bidez ere burutu ahal izatea.\n-Zein da okupazio honek auzokideen partetik izan duen erantzuna? Eta instituzioen partetik?\nAuzokideen babesa eta esker ona sentitu dugu. Lanean izerditzen eta proiektua aurrera eramaten ikusi gaituztenetik bereziki, babes handia sentitu dugu. Jende mordoa eta oso anitza gerturatu zaigu (auzokideak eta auzokideak ez direnak ere), jakin minez, eta zorionak emanez. Horrek asko lagundu digu aurrera egiten. Motibatu gaitu, indarrez bete. Espazioa errekuperatu izana eskertu digute, bizilagunenganako errespetuz jokatu izana eta baita gainontzeko taldeekin burutu izan den elkarlana ere. Rozalejo jauregiari bizi berri bat eman izanak oso harrera ona izan du auzokideen artean, eta izan dira ere, espazioaren moldaketan inplikatu diren bizilagunak. Beldurrak beldur, geuregana etorri eta babesa eman digutenak.\nInstituzioen aldetik ez dugu berri handirik izan. Nafar gobernuak ez du gurekin hitz egin nahi izan eta oraingoz, maila publikoan jakinarazi dutena da guk dakiguna ere: helegite bat jarri dutela eta gu kanporatzeko prozedura bati hasiera eman diotela.\n-Zer leku du euskarak gaztetxean?\nIruñeko Alde Zaharrean kokatuta argi daukagu zein testuingurutan mugitzen garen eta honetan euskarak daukan egoera. Gaztetxearen proiektuan agertzen den bezala gaztetxe euskaldun bat eraiki nahi dugu. Giro ez euskaldun batean, gurea sentitzen dugun hizkuntzari esparru berri bat ireki, libre mugitu dadin. Hori da geure erronka. Honetaz gain, gaztetxearen egoera hurrengoa da: gehiengoa euskaldunak gara baina badira ere euskara ez dakitenak, eta, aldi berean, honen sustapena aldarrikatzen dutenak. Denen artean gure helburuak lortzen saiatzen gara, nahiz eta bidean zailtasun askorekin topo egiten dugun. Autokritika moduan esan beharra dugu, bizi izan dugunaren aldetik, zailtasun handienetarikoa eta gure gain hartzen dugun akatsa, euskaldunok eragiten dugula. Ohitura kontua dela medio edo testuinguruak guregan duen eraginarengatik erdarara jotzen dugu sarritan. Honek ez du gaztetxeko giroan laguntzen eta prozesua asko oztopatzen du. Honetan galtzaile denok eta euskara bera ere. Beste aldetik, euskara ez dakitenen aldetik apustu handia ikusten dugu eta horrek benetan aberasten gaitu.\n-Dena ongi badoa, zein dira etorkizunean aurrera eramatea pentsatuak dituzuen proiektu eta jarduerak?\nHamaika proiektu ditugu buruan, ilusio handia dugu. Herri palestra edo kirol-gunea, zinema aretoa, liburutegia, zirku-gunea… eta bereziki, inplikatzen ari diren kolektibo eta taldeek antolatu nahiko dituzten jarduera ezberdinak aurrera eraman ahal izatea. Ildo politiko eta sozial ezberdinak jorratu eta elkar-borrokak elkarbanatzeko gunea, denon arteko topalekua. Eta orain den bezalaxe ere, belaunaldien arteko gertutasuna. Ikuspegi kolektibo eta askatzailea sustatu eta guztiok bizi ditugun problematikak hausnartu, ahalduntze prozesuak bultzatu, elkarrengandik ikasi, elkar elikatu eta hazi. Aisialdi eta kontsumo eredua kolokan jartzen dituzten jarduerak garatu, alternatibak jorratuz. Ingurua eta bizilagunak zaindu. Geroz eta jende gehiago erakarri, eta proiektua ahalik eta zabalen eta anitzen izan dadin sustatu nahi dugu, teoriatik praktikotasunera ahalik eta gehien gerturatuz. Kontraesan asko eta lan eta erronka asko ditugu aurretik. Bai barnerantz eta bai kanporantz ere. Eta kanpotik jasotako babes eta indar guztia oso beharrezko dugu. Eskerrak eman nahi dizkizuegu prozesu korapilatsu honetan lagundu gaituzuen guztioi, eta baita gaztetxera gerturatu zaitezten animatu. Bihotzez, eskerrik asko!\n2017-11-02 2019-11-17 | karrikiri\n← Zer berri dugu Karrikirin azarorako??\nIII Haur eta gazte literatura hamabostaldia heldu da →


Uda – Irunero\n2022(e)ko maiatzak 23 No Responses\nKaier akademiak eta Mayumi judo klubak kirol anitzeko ludoteka bateratua proposatzen dute aurtengo udararako. Ludoteka uztaileko hilabetean zehar egingo da eta 4 eta 12 urte bitarteko haurrentzat pentsatuta dago. Haurrak talde txikitan banatuko dira ekintzak beren adinetara egokitzea errazagoa izan...\n2022(e)ko maiatzak 10 No Responses\nAzken Portu eta Artaleku kiroldegiek 163 ikastaro eskaintzen dituzte aukeran udara honetarako\nIrungo Udaleko Kirol Arloak jakinarazi duenez, maiatzaren 9tik 23ra bitartean, UDA programaren barruan, Artalekuko eta Azken Portuko uztaileko, abuztuko eta iraileko ikastaroetan izena eman ahalko da, aurrez. Programa horren esparruan, hiriko klubek kirola egi...\n2022(e)ko otsailak 21 No Responses\n2022ko Solas Jolas programa plazak esleitzeko sistemaren aldaketarekin dator\nMiren Echeveste Euskarako ordezkariak eta Josebe Araña Euskara arloko teknikariak Solas Jolas programaren nobedadeak aurkeztu dituzte. Plazak esleitzeko sistemaren aldaketa eta bi txandetan izena emateko aukera kenduta, programak ohiko eskema bera jarraituko ...\n2022(e)ko urtarrilak 25 No Responses\nIrunera turista gehiago erakartzea da Bidasoa bizirik eta turismo-sektorearen helburua\nIrun eta Hondarribiko Udalek, Bidasoa bizirik-en bidez, 2021ean zehar sektore pribatuari laguntzen jarraitu dute eskualdeko turismo-lehiakortasuna hobetzeko, bai lehenago hasitako ekintzen eta ekimenen bidez, bai proiektu berrien bidez. Hala aurke...\n2021(e)ko irailak 2 No Responses\nIrungo hotel-okupazioa %93ra iritsi da abuztuan\nIrungo hotel-okupazioa handitu egin da abuztuan, eta %93ra iritsi da. Hau da, 2019ko abuztuko antzeko datuak lortu dira, iazko abuztukoa baino 15 puntu handiagoa eta 2021eko uztailekoa baino 3 puntu handiagoa. Sonia Parada ETH hoteleko zuzendariak esan du “u...\n2021(e)ko uztailak 13 No Responses\nJuncal Eizaguirre Kulturako ordezkariak eta Txikis del Bidasoako ordezkari Pía Lazagak eta Ainara Rubiok Girabira 2021 aurkeztu dute. Programa horren barruan, jende guztiarentzako jarduerak antolatzen dira Irungo parkeetan, udan. Zazpigarren denboraldia iza...


Itziar Sagarzazu hil da, Loiolako Herri Irratiko esatari izandakoa - Uztarria (Azpeitia)\n2019ko abe. 9a, 12:30\nZestoarra 82 urterekin hil zen zapatuan Zarautzen. 31 urte egin zituen Loiolako Herri Irratian lanean. Hain zuzen ere, 1962an irrati hura sortu eta urtebete baino gutxiagora hasi zen esatari lanetan. Gaur izango da haren aldeko hileta-elizkizuna Zarauzko parrokian.\nItziar Sagarzazu 2012an ateratako argazki batean. Ikusi haundiago | Argazki originala\nItziar Sagarzazu (Getxo, Bizkaia, 1937) Loiolako Herri Irratiko esatari izandakoa hil zen larunbatean, 82 urte zituela. Hark 31 urte egin zituen Loiolako Herri Irratian lanean. Hain zuzen ere, 1962an irrati hura sortu eta urtebete baino gutxiagora hasi zen Sagarzazu uhinen artean esatari lanetan. 1994. urtean utzi zuen irratiko lana, eta handik hamasei urtera itxi zuten Loiolako Herri Irratia. Sagarzazuk itxiera "penaz" hartu zuela azaldu zion sasoi hartan Uztarriari: "Albiste tristea da; hainbeste ordu sartu genituen proiektu hura aurrera ateratzen...".\nGetxon jaio zen Sagarzazu; izan ere, haren familia Zestoatik ihes eginda zegoen gerra tarteko. Bizitzako lehen urteak Santanderren (Espainia) eta Normandian (Frantzia) eman zituen halabeharrez, eta gerora itzuli zen familiarekin Zestoara. Azken urteetan Zarautzen bizi zen. Sagarzazuren inguruko erreportajea kaleratu zuen Uztarriak 2012ko maiatzeko aldizkarian, eta honako lotura honetan irakur daiteke lan hura.\nGaur, astelehena, izango da haren aldeko hileta-elizkizuna Zarauzko Andra Mariaren Zeruratzea parrokian.


Europan hiria birsortzeko politikak bultzatzearen alde dago Espainia | Consumer\nEuropan hiria birsortzeko politikak bultzatzearen alde dago Espainia\nOstegunean Europako Etxebizitza ministroen topaketa informala izango da Leipzigen (Alemania)\nEuropako hirien hiri-birsorkuntza izango da bihar Leipzig-en (Alemania) egingo den Europako Etxebizitza ministroen bileraren ardatza. Bilera informalean, Espainiak alde horretatik politikak bultzatzearen alde egingo du, Etxebizitza Ministerioak adierazi duenez.\nSail honetako titularrak, María Antonia Trujillok, nabarmendu egingo du epe luzeko hiri-plangintzak duen garrantzia: “urbanizazioaren hedapen- eta sakabanatze-fenomenoei aurre egiten die”. Horretarako, egungo hiri-sarea birgaitzeko eta birsortzeko politikak sustatuko ditu, lurzoru berria kontsumitu beharrean, eta “horrek balioa emango dio gure hirietan erabiltzen ez den etxebizitza-parke garrantzitsuari”.\nBileraren amaieran, Europako hiri jasangarriei buruzko “Leipzig-eko gutuna” sinatuko da. Dokumentu hori erreferentzia gisa erabiliko da Europako Funtsen aldi berriaren hasierako hiri-garapeneko politiketarako, eta Espainiako proposamena jasoko du: hiri-garapena eta etxebizitza-politikak gai iraunkor bihurtzea etorkizuneko ministro-bileretan.\nGutun horrek 2005eko abenduaren 6ko “Bristoleko Adierazpenaren” filosofiari jarraituko dio. Bertan, EBren arabera, komunitate batek jasangarritzat jotzeko izan behar dituen irizpideak definitzen dira: maila ekonomiko ona, enplegu handia, integratzailea, zerbitzu onak, ongi konektatua, diseinatua eta eraikia, ingurumena errespetatzen duena, eta herritarrek zuzenean parte hartzen dutela beren ordezkarien erabakietan.\nbirsorkuntza hirikoa políticas-eu


Euskadiren turismo eskaintza Bartzelonako BTravel azokan izango da . El Correo\nEuskadiren turismo eskaintza Bartzelonako BTravel azokan izango da\nKataluniarren %23 hiriak bisitatzeko dator Euskadira, eta beste horrenbeste enogastronomiagatik\n21 abril 201713:48\nEusko Jaurlaritzako Turismo, Merkataritza eta Kontsumo Sailak stand bat izango du Bartzelonan gaurtik igandera ospatuko den BTravel nazioarteko turismo azokan. Kataluniako merkatua, tradizionalki, euskal turismoarentzat garrantzitsuenetariko bat da, eta Euskadik izaten dituen bisitari guztien %9,3 da. 2016an, kataluniarren 278.643 sarrera egon ziren, aurreko urtean baino %8,8 gehiago, eta 596.570 gau eman zituzten, %10 gehiago.\nMaider Etxebarria Turismo zuzendariak adierazi duenez, Euskadik BTravel azokan izango duen standak Kataluniako merkatuarentzat interesgarrienak izan daitezkeen baliabideen eta nobedadeen inguruko informazioa eskainiko du. Bere esanetan, «merkatu honek gure helmuga oso ondo ezagutzen du, asko eta asko behin baino gehiagotan bisitatu baikaituzte eta eskaintzaren hain ezaguna ez den baina oso erakargarria den alde horretan interesa adierazten baitute».\nBestalde, Harkaitz Millan Basquetourreko zuzendaria azaldu du Bartzelonako azokako gunea iragan urtarrilean Madrilgo Fitur azokan erabilitakoaren egokitzapena dela, eta «corten altzairua, burdina eta harria zein esperientzian oinarritutako turismoa eta hiru hiriburuetan iradokitako grafikoa» batzen dituela. Euskadiri, gastronomiari, Arabako Errioxari, hiru hiriguneei, Euskal Kostaldeari eta Euskal Mendiei eta Haranei buruzko zenbait informazio gune izango ditu standak.\nEskaintzaren gaineko informazioaz gain, espazioak era askotako jarduerak izango ditu, esate baterako, txakolin, sagardo, Arabako Errioxako ardo eta gazta dastatzeak, eta txalaparta eta txistu erakusketa.\nKataluniarren %23 hiriak bisitatzeko dator Euskadira, eta beste horrenbeste enogastronomiagatik. Halaber, %15 kultura eta ekitaldiengatik bisitatzen du Euskadi, %12 natura eta turismo aktiboagatik, %12 touring egiteko eta %10 kostaldeko turismoa egiteko. Kataluniako turistaren batez besteko egonaldia 3,7 egunekoa da eta gehienetan hoteletan hartzen du ostatu (%82); landa etxeetan %11k eta kanponetan %7k.\nEuskadi bisitatzen duten katalanen %87k «oso modu positiboan» baloratzen du helmuga turistikoa. Gainera, fidelizazio tasa handienetarikoa duen merkatua da, Madrilen, inguruko erkidegoen eta barruko turismoaren atzetik.\nHoróscopo de hoy 17 de mayo 2018: predicción en el amor y trabajo\nLos jueces obligan a Osakidetza a pagar 100 millones en pluses a 7.000 empleados


Emakume afrikarrak: zergatik ezin dute beren lurren jabe izan | Consumer\nEmakume afrikarrak: zergatik ezin dute beren lurren jabe izan\nLurrak estaltzea eta komunitateko buruei lurren gaineko erabakiak ematen dizkien tradizioak beren jabetzakoak diren emakumeei ematea\narabera: Asteartea, 2014ko uztailaren 29a\nIrudia: Alianza por la Solidaridad\nAfrikako lurra oso gutxitan da emakumeena. Neskek lan egiten dute, baina ez dituzte etekinak jasotzen edo ezin dute haiekin zer egin erabaki. Gizonezkoek erabaki horretan hartzen dute agintea, eta familiak laborantza-lurren mende dauden arren, komunitateetako buruek haien erabilera eta errendimenduekin zer egin erabakitzen dute. Beste batzuetan, lur-estaltze deritzonak, are gehiago, landatzeko aukera kentzen die. Kanpaina berri baten bidez, 3.000 euro bildu nahi dira, Ginea Bissau enpresan ehunka emakumek dituzten lurren jabetza-tituluak eskuratzeko. Artikulu honetan xehetasun gehiago azaltzen dira.\nIrudia: Elkartasunaren aldeko aliantza\nOhiturak eta lur-estalkiak emakumeen kontra\nAfrikako emakumeak ez dira beti izaten hazten dituzten lurren jabeak. Elikagaiak ekoizteaz arduratzen dira, baina ezin dituzte eduki lan egiten duten lurrak, ez eta haien onurak aprobetxatu ere. Komunitateko buruak, djargak, lurzoruen jabe dira, eta beren erabilera eta sortutako irabaziei buruz erabakitzen dute, edo senarrak emazte berri baten dohainak ordaintzean, azaldu du Elkartasuna Elkartasunaren aldeko GKEak.\nHala gertatzen da Bissau Ginean, erakunde horrek beste toki erakunde batzuekin lan egiten baitu. Han, gizonek sarritan izaten dute zer egin lurrei buruzko guztian, eta beren komunitatetik urrunen dauden edo urrunen dauden emakumeei uzten diete. Elikadura eta Nekazaritzarako Nazio Batuen Erakundeak (FAO) aitortzen duenez, Afrikan “erabilera eta ohiturek emakumea jabetza eskubidetik kanpo uzten dute”.\nBaina bada beste arrazoi garrantzitsu bat: emakumeek ez dute beti lurrei buruzko eskubideak erabiltzen: lurrak estaltzea. Atzerriko enpresek Afrikan kokatutako lurrak erosten dituztenean, emakumeei eta, oro har, afrikarrei ez zaie erabiltzen eta gozatzen. Emakumeak lurretatik malnutrizio edo gaixotasun kasuak gehitzera bideratzen dira.\nPraktika horiek giza eskubideak urratzen dituzte. Beren lurretatik kanporatutako familiak etorkizun zalantzagarri baten kontura geratzen dira, eta elikagaiak jaten zituzten lurrak beste herrialde batzuentzako elikagaiak izatera pasatzen dira, baita bioerregaiak ere, ibilgailuak “elikatzeko”. Emakumeen eta Garapenaren Eskubideetarako Elkarteak (AWID) adierazi du lur-estalketek ukatu egiten dutela, gainera, emakumeen jabetza-eskubidea, edo gizonen mende egotera behartzen dituztela; izan ere, horiek bakarrik izan daitezke jabe edo erabakitzeko gaitasuna, eta, beraz, emakume ezkonduek eskubideren bat dute.\nEmakume afrikarrentzako lurrak\nEgoera hori aldatzeko asmoz, Elkartasunaren Aldeko Aliantzak kanpaina bat jarri du abian Ginea Bissau emakumeentzako lur kolektiboak erosteko. Asmoa da jabetza tituluak edukitzea, lurzorua dagokiela egiaztatzen dutenak, atzerriko enpresek ez eskuratzeko moduan, eta haien eskubideak kentzen dituzten ohiturak mantentzea.\n#Yo Dono Tierra kanpainak 3.000 euro bildu nahi ditu sei hektarea sei hektarea legeztatzeko eta uzteko. Horiek guztiek beren lurren jabetza-tituluak lortuko lituzkete 90 urtez. Izan ere, “Afrikako lurrak jabetza kolektiboa du, eta diruarekin egingo duguna haren gozamena legeztatzea da”, zehaztu du GKEak.\nProiektu honekin hektarea bakoitzean 90 emakume inguru lan egitea nahi da, azenarioak, kipulak, berenjenak, piperrak, letxugak eta tomateak lantzeko. Hala, beren familiei askotariko elikadura ematen diete. Proiektuak Afrikako GKEen laguntza du, botere-harremanak aldatu eta lur emankorren erabilera kolektiboa ziurtatzeko premian sentsibilizatuta.\nNola lagundu. On line dohaintzak egin daitezke 915986290 telefonoan edo banku-transferentzia bidez 00491892632210210792 kontu-zenbakira. Lurren jabetza tituluak erosteko erabiliko da bilketa. Lortu ondoren, Elkartasunaren aldeko Aliantzak proiektua bultzatuko du, besteak beste, hazien inputekin, ureztatzeko sistema instalatzeko eguzki-panelekin, komunitateko putzuekin edo trebakuntza-tailerrekin.\nelkartasuna mujeres-eu niñas-eu ONG-eu


Interes-tasek Forex merkatariei nola eragiten dieten - Negoziatzen ikasi\nInteres tasek Forex merkatariek nola eragiten duten\n1 2019 Urria | ko: 5 2019 Urria\nForex merkatariek interes tasak zaindu behar al dituzte? Bai.\nNormalean, interes tasa altuagoek herrialde baten moneta balioa handitzen dute interes tasa txikiagoak eskaintzen dituzten herrialdeekiko. Moneta baten interes-tasa da, ziur asko, monetaren hautemandako balioa zehazten duen faktore esanguratsuena.\nInteres tasen aldaketek Forex merkatuan eragin handia dute. Aldaketak mundu osoko zortzi banku zentraletako batek egin ditzake. Aldaketek berehalako eragina dute Merkatuko merkatariak eta, beraz, mugimendu horiek nola erreakzionatu eta nola aurreikusi ulertzea izango da etekin handiagoak lortzeko lehen urratsak.\nInteres tasen oinarriak\nEguneko merkatarientzat, moneta merkatuko interes tasak oso erabakigarriak dira, izan ere, errentagarritasun tasa altuagoa izanda, interes gehiago sortzen da inbertitutako monetan, eta horrek etekin handiagoa lortzen du. Hala ere, merkatuaren gorabeherak dira arrisku bakarra eta interesak sortzen dituzten sariak izugarri oztopatu ditzakete.\nTasak nola kalkulatu\nNormalean, banku zentralek inflazioa kontrolatzeko tasak igotzen dituzte eta tasak murrizten dituzte maileguak bultzatzeko eta dirua herrialdeko ekonomian sartzeko ahaleginean. Batzuetan, bankuak erabaki dezakeena adieraz dezakezu adierazle garrantzitsuenak aztertuz, hala nola, enplegu maila, kontsumo prezioen indizea (KPI), subprime merkatua, kontsumo gastua eta etxebizitza merkatua.\nIndar erlatiboak, baita adierazle horien ahultasunak ere, botere ekonomikoaren laburpen bikaina eskaintzen du. Adierazleak hobetu ahala, ekonomiak ere emaitza onak izango ditu, eta tasak igo edo mantenduko dira hobekuntza neurri txikikoa bada.\nGainera, tasaren erabakia aurreikustea aurreikuspenak aztertzea eta iragarki esanguratsuak ikustea besterik ez dago.\nErreserba Federalak interes tasak igotzea aurreikusten duten eta, beraz, epe laburreko rallya izaten duten merkatariek oso positiboak izan daitezkeen iragarki garrantzitsuei jarraipena egin diezaiekete.\nIragarpenak aztertzea ere interes tasen erabakiak aurreikusteko modu bat da, eta aurreikusten direnez, bankuek, bitartekaritzek eta merkatari profesionalek adostasun estimazioa dute.\nSorpresa tasa batzuetan gertatzen da\nMerkatariek azken ikerketak egin ditzakete, baina batzuetan banku zentralek ezusteko tasaren murrizketa edo igoera izan dezakete. Hori dela eta, horrelako eszenatokiak gertatzen diren bakoitzean, dendariak jarraitu behar duen norabidea jabetu eta ulertu behar du.\nIgoeraren garaian, monetak merkatariek eros dezaketen esanahia eskertzen dute, eta murrizketa gertatzen denean, merkatariek ziurrenik saltzen dituzte moneta horiek interes tasa altuekin.\nMerkatuaren mugimendua zehaztu ondoren, esanguratsua da azkarrago jardutea, abiadura funtsezkoa baita sorpresa batek jotzen duenean eta, horrela, etekin maximoak lor daitezke. Gainera, ona da joera aldakorraren alderantzikapena ikustea.\nGauza bat da ziur, monetak ez duela axola edo norabideak ere badu garrantzia, baina interes tasen murrizketa edo tasarekin merkatua ez da aldakorra; ikerketa beti funtsezkoa da edozein merkataritza baino lehen.\nBankuek beren diru politika zehazten dutenean, Forex tasak ere mugitzen dira eta mugitzen direnean, merkatariek gehieneko irabaziak lortzeko aukera izaten dute. Hori dela eta, merkatariek ez dute pentsatzen banku zentralen ekintzak aztertzea eta oharrak jarraitzea. Ezusteko tasaren aurrean abiadurarekin mugitzeak dendariaren irabaziak lortzeko aukerak hobetuko ditu.\n[posta elektroniko bidez babestua]Rade


NEREA SARRIEGI: “Tratu txarrak existitzen direla esan gabe, horiek ikusarazi nahi nituen” – Irunero\nPosted on 2016(e)ko apirilak 5 by Irunero\nAsun Casasola Ipuin Lehiaketaren bigarren edizioko sariak banatu zituzten martxoaren 13an, Irungo Urdanibia plazan. 2008ko sanferminetan erail zuten Nagore Laffageren amaren omenez antolatzen du lehiaketa TAS Txingudi Anti Sexista Plataformak. Indarkeria sexistaren gaiari buruzko ipuinak saritzen ditu. Aurten 417 lan jaso dituzte antolatzaileek, iaz baino 108 gehiago. Gaztelaniazko atalean Olga Alicia Ferrari argentinarraren, Como el viento lana saritu dute. Euskarazkoan, Nerea Sarriegi Atienza gazte hondarribiarrak irabazi du, Zeinek lortu du? ipuinari esker. Bere lehen esperientzia izan da literatur lehiaketa batean.\nNoiztik izan duzu idazteko zaletasuna?\nBetidanik gustatu izan zait idaztea. Baina asko idatzi dudan arren, inoiz ez naiz ausartu lehiaketetan aurkeztera. Asun Casasola lehen lehiaketa izan da niretzat. Amari esker izan nuen haren berri, eta aurkeztera animatu nintzen, nire lanak erakusteko garaia zela pentsatu nuelako. Hala ere, inola ere ez nuen pentsatzen irabaziko nuenik. Harriduraz hartu nuen albistea.\nLehiaketaren gaiak ere eragina izan al zuen?\nNire parte hartzearen motibazio nagusietako bat izan zen lehiaketaren arrazoia. Indarkeria sexistaren gaitza denon ardura da, eta nire ustez, horrelako ekimenek aurrera pausoak ematen laguntzen dute. Nire ekarpena ere egin nahi nuen.\nZer kontatu duzu zure ipuinean?\nTratu txarrak existitzen direla esan gabe, horiek ikusarazi nahi nituen. Ideia sinplea zen, baina badirudi epaimahaiko kideei gustatu zaiela. Ni oso eskertuta nago. Baldintza zen ipuina lehengo urtean irabazi zuen lanaren azken esaldiarekin hastea. Kasu honetan ‘lortu du’ hitzak izenburura ere eraman nituen.\nLagunekin edo senideekin konpartitu duzu lana?\nBehin saria jaso ondoren, bai. Baina egia esan, idazten ari nintzela, ez. Gabonetako oporretan idatzi nuen. Sari banaketan ipuina irakurri zuten, eta lotsa pixka bat sentitu nuen, inoiz ez delako nire testu bat beste inon irakurri.\nIdazten jarraitzeko indarra eman dizu sariak?\nIdazten jarraituko nuke irabazi edo ez, asko gustatzen zaidalako, eta gehiago, halako helburuekin baldin bada. Baina noski, sariak aurrera egiteko motibazioa eman dit. Bide batez, antolatzaileak zoriondu nahi nituzke, lan handia egiten dutelako, eta oso ondo antolatzen dutelako. Parte hartzea asko handitu da joan den urtearekin konparatuta, eta uste dut jendea gero eta kontzientziatuago dagoela gaiarekin.\nAitzindari izan zen Sancheski


Autoa egoera onean mantentzea ezinbestekoa da gidarien segurtasunerako. Matxurak konpontzeak eta autoa behar bezala zaintzeak nabarmen gutxitzen dute trafiko-istripuen kopurua. Komenigarria da kontsumitzaileak jakitea gai honetan zer eskubide dituen, egin beharreko edozein konponketa berme eta segurtasun osoz egiteko.\nAutoak fabrikatik dakartzan osagaiak ordezkatzen edo aldatzen dituzten lantegi oro dira konponketa-lantegiak. Hori kontuan hartuta, bi tailer-mota bereizten dira:\nTailer generikoak edo independenteak, hau da, fabrikatzaile bati lotuta ez daudenak. Mota horretako tailerrek ezin diote zuzeneko aipamenik egin kontsumitzaileari nahasmendua eragin diezaiokeen inolako markari.\nTailer ofizialak, autoaren fabrika-markari lotuak.\nKonponketa-motaren arabera ere sailkatzen dira tailerrak. Hala, tailer-mota hauek daude:\nEra berean, motozikletak edo hiru gurpileko ibilgailuak soilik konpontzen aritzen diren tailerrak daude, eta ibilgailuaren ekipamendu edo sistema zehatz batzuk konpontzera edo ordeztera mugatzen direnak ere bai.\nKontzesionarioaren markakoak ez diren ibilgailuak onartzeko eskubidea erreserba dezakete tailer ofizialek.\nDerrigorrezko informazioa eta tailerra aukeratzeko eskubidea\nMarka baten tailer ofizialek jendearen eskura izan behar dituzte honako informazio hau:\nKonponketetan erabiltzen dituzten ordezko piezen tarifak eta katalogo eguneratuak.\nAurrez zehaztu daitezkeen lan edo eragiketen iraupena eta haien zenbatekoa (eurotan) jasotzen dituzten taulak.\nFrogagirietan, aurrekontuetan, fakturetan edo tailerrek eman ohi dituzten beste edozein agiri-motatan, erabiltzaileen eskubideei eragiten dieten klausulak 1,5 milimetro baino letra-tamaina handiagoan idatzi behar dira.\nTailerra aukeratzeko eskubidea\nIbilgailua konpontzeko, aukera dezakezu markako tailer ofiziala edo beste edozein tailer. 2010. urtean 461/2010 (EB) Erregelamendua sartu zen indarrean. Erregelamendu horren bidez, markako tailer ofizialen eta tailer independenteen arteko lehia sustatu nahi du Europako Batzordeak, kontsumitzaileentzat prezioak murrizteko helburuarekin. Arau horren arabera, ibilgailuaren bermeak estaltzen ez dituen mantentze-lanak eta konponketak edozein tailer independentetan egin ditzakezu, berme hori galdu gabe.\nBaina, bermea ez galtzeko, tailerrak mantentze-lanak edo konponketa ongi eta fabrikatzailearen jarraibideen arabera egiteko beharrezko informazio teknikoa, ezagupenak, ordezko piezak (marka berekoak edo homologatuak) eta lanabesak dituela egiaztatu behar duzu. Osterantzean, litekeena da fabrikatzaileak bermea atzera botatzea, haren tailer-saretik kanpo egindako mantentze-lanak eta konponketak akastunak direla uste badu eta hala frogatzen badu.\nAurrekontua eta autoaren gordailutze-frogagiria\nKonponketa egin aurretik, idatzizko aurrekontua izateko eskubidea duzu. Gutxienez 12 egun balioduneko indarraldia izan behar du aurrekontuak, eta datu hauek jaso behar ditu:\nTailerraren Identifikazio Fiskaleko Zenbakia (IFZ) eta helbidea.\nIbilgailuaren identifikazioa: marka, modeloa, matrikula eta egindako kilometro-kopurua.\nEgin behar diren konponketak, konpondu edo ordeztu behar diren elementuak edota beste edozein lan, eta guztizko diru-zenbateko banakatua.\nKonpondutako ibilgailua entregatzeko aurreikusitako data.\nTarte bat, erabiltzaileak onarpen-data eta bere sinadura jartzeko.\nAurrekontua onartzen ez baduzu, aurrekontua egin aurretik entregatu zenion baldintza beretan itzuli behar dizu autoa tailerrak.\nAutoa konpontzean matxura edo akats ezkutuak agertzen badira, tailerrak jakinarazi behar dizu, gehienez ere, 48 orduko epean, eta konponketaren zenbatekoaren berri ere eman behar dizu, baina ezin izango du konponketa egin, zure baimena izan ezean.\nIbilgailua tailerrean uztean, tailerrak gordailutze-frogagiria eman behar dizu. Frogagirian, tailerraren, ibilgailuaren eta bezeroaren identifikazio-datuez gain, informazio hau jaso behar da:\nEgingo den konponketa edota zerbitzuaren deskribapen laburra eta haien zenbatekoak, ezagutzen badira, autoa konpontzeko utzi bada.\nEskatutako aurrekontua edo, konpondu eta gero, ibilgailua entregatzeko aurreikusten den data.\nFrogagiria aurkeztu behar duzu aurrekontua edo konpondutako ibilgailua jasotzera joatean. Enkargua edozein unetan bertan behera uzteko eskubidea duzu, baina ibilgailua jaso arte egindako lanen diru-zenbatekoa ordaindu behar dizu tailerrari.\nFaktura eta konponketaren bermea\nFakturan agertu behar dira honako datu hauek:\nErabilitako ordezko piezak edo elementuak.\nKonpontzen emandako orduak.\nKontzeptu horietako bakoitzaren zenbatekoak.\nSoilik kobra daitezke ibilgailuak tailerrean egindako denboragatiko gastuak:\nAurrekontua onartzen edo errefusatzen duzun esan ez baduzu.\nKonpondu eta gero, ibilgailua hiru egun baliodunean erretiratu ez baduzu.\nBermeari dagokionez, edozein tailerretan egindako konponketa edo instalazio orok, gutxienez ere:\nHiru hilabeteko edo 2.000 kilometroko bermea du.\n15 eguneko edo 2.000 kilometroko bermea du, ibilgailu industrialen kasuan.\nHala ere, konponketan jarritako piezek berme-epe luzeagoa baldin badute, piezetarako iraunaldi luzeena duenak aginduko du.\nKonponketaren berme-epea ibilgailua entregatzen denetik aurrera sartzen da indarrean, eta lehen aipatutako iraunaldia izango du, baldin eta hirugarren batek manipulatu edo konpondu ez badu. Bermea bere osotasunean ulertu behar da, gehitutako materialak eta eskulana barne, eta sor daitezkeen gastu eratorri guztiei eragiten die: ibilgailuaren garraioa, langileen joan-etorriak edo eskulana, kasu.\nAutoak konpontzeko tailer guztiek erreklamazio-orriak eduki behar dituzte erabiltzaileen eskura.\nErreklamazioa egin eta gero, jatorrizko orria kontsumo gaietan eskumena duen agintari bati entregatu behar dizu, gehienez ere, bi hilabeteko epearen barruan, ibilgailua entregatu dizunetik kontatzen hasita edo, hala badagokio, bermea amaitzen denetik kontatzen hasita.\nEduki kotxea egoera onean, eta egin egin beharreko konponketa guztiak.\nEgiaztatu tailerrak legeak ezarritako baldintza guztiak betetzen dituela.\nEgiaztatu tarifak argiak direla.\nExijitu ibilgailuak eginak dituen kilometroak eta tailerrari enkargatutako lanak jasota dituen frogagiria.\nBeti eskatu faktura, bermea baliatzeko ezinbesteko froga baita.\n1457/1986 Errege Dekretua, urtarrilaren 10ekoa, industria-jarduera eta ibilgailu automobilak, haien ekipamenduak eta osagaiak konpontzeko tailerren zerbitzuak arautzen dituena.\n461/2010 Erregelamendua, maiatzaren 27koa, Europar Batasunaren Funtzionamenduari buruzko Tratatuaren 101. artikuluko 3. atala ibilgailu motordunen sektoreko itun bertikal eta jardunbide hitzartuko kategoria zehatz batzuei aplikatzeari buruzkoa.\nIbilgailuak konpontzeko tailerrak (2015)\nLiburuxka deskargatu (pdf, 707 kB)\nAzken aldaketako data: 2018/05/28


Gaztelugatxek 21.528 bisitari izan ditu aurtengo uztailaren 1etik 31ra bitartean - Área de prensa - Bizkaia.eus\nGaztelugatxek 21.528 bisitari izan ditu aurtengo uztailaren 1etik 31ra bitartean\n2020(e)ko abuztuaren 04(a) 10:00\nAurreko urteekin alderatuta jende-kopurua nabarmen murriztu da, batez ere COVID-19aren hedapena geldiarazteko helburuarekin Bizkaiko Foru Aldundiak osasun-agintariek ezarritako baldintzak betetzen direla bermatzeko ezarritako sarbide-murrizketen ondorioz. Uztailaren 24an eta 17an izan da jende gehien, eta 31n eta 30ean gutxien. Nabarmen egin du gora Estatutik datozen turisten kopuruak; izan ere, uztailaren 1etik abuztuaren 31ra bitartean biotopo babestu hori bisitatzeko egindako erreserben %90,4 dira, iaz ehuneko hori %70 baino apur bat altuagoa izan zenean.\nGaztelugatxera etorritako bisitarien kopurua nabarmen murriztu da konfinamenduaren osteko edukiera-kontrolaren lehen hilabete honetan. Murrizketa Bizkaiko Foru Aldundiak ezarritako sarbide-murrizketen ondorioz gertatu da nagusiki, osasun-agintariek ezarritako baldintzak betetzen direla bermatzeko, COVID-19aren hedapena geldiarazteko helburuarekin. Hala, uztailaren 1etik, sarbideak kontrolatzen hasi zirenetik, uztailaren 31era arte 21.538 pertsonak bisitatu zuten Biotopo Babestu hori.\nEstatutik etorritako bisitarien artean Euskal Autonomia Erkidegoko hiru lurraldeetatik etorritakoak nabarmentzen dira, egindako erreserben %20,65. Atzetik daude Madrildik (%19,78) eta Kataluniatik ( %14,26) iristen direnak. Atzerritarren artean gehienak Frantziatik (% 41,33), Belgikatik (%6,37) eta Alemaniatik (%5,48) etorritakoak dira.


barren.eus - Bitoriano Loiola "Ospas" trikitilaria hil da\nBitoriano Loiola "Ospas" trikitilaria hil da\nArgitaratua: 2016-12-30 12:43\nBitoriano Loiola from barren.eus on Vimeo.\nBitoriano Loiola Iriondo ‘Ospas’ trikitilaria zendu zen joan den eguaztenean, 90 urte zituela. Hileta elizkizuna Mendaroko Azpilgoetako parrokian izango da, gaur, abenduak 30, 19.00etan.\nBitoriano Loiola Mutrikuko Abeletxe baserrian jaio zen, 1926an. Gaztea zela Mendaroko Ospas baserrira joan zen bizitzera familia osoarekin. Zortzi anai-arreba ziren. Ibiri bailarako eskola-etxean ibili zen 3 urterekin hasi eta 12-13 bete arte. Etxean taberna ostatua izan zuten eta erromeriak egiten zituzten han. Handik sortu zitzaion trikitiarekiko zaletasuna. Bere kontura ikasi zuen soinu txikia jotzen, solfeoaren arrastorik izan gabe, eta soinuak egin zuen ezaguna. Bi aldiz irabazi zuen 60 urtetik gorakoen trikiti txapelketa Zarautzen, Luzio Ubera panderojole zuela, eta Nazioarteko Trikitixa Jaialdian ere jotakoa da, Janire Elordi ilobarekin.\n2008ko Nazioarteko Trikitixa jaialdian, Kursaalean, jo zituen bi piezak, “10 urte egin aurretik buruz hartutakoak” jo zituen Ospasek BARRENentzak 2010ean. Gerra hasi zen urtean, 9 urterekin, ikasitako pasodoble bat da lehena, eta Gelatxo zaharrari entzunda ikasitako Bèsame izeneko txotisa bigarrena (ikus goiko bideoan).\n• Omenaldia Mendaron 2013an\n2013. urteko Trinitate jaiak baliatu zituzten Mendaron Bitoriano Loiola Ospas soinu-jotzailea eta Sabin Longarte panderojolea omentzeko. Mendaroko Trinitateetako jai batzordeak antolatu zuen omenaldian hainbat musikari eta trikitilarik hartu zuten parte: Tapia eta Leturiak, Xabier Etxaniz Aizpurutxo eta Idurre Arriolak, Iñaki Elorza Kortaberrik, eta Juan Arriola Artañola eta Maddi bere alabak. Omenaldirako prestatu zuten bideoa da behekoa.\nELKARRIZKETA: Bitoriano Loiola: “10 urte egin aurretik buruz hartutako piezak ere badauzkat nik” (barren.eus 2010-03-04)


Dieta egiteak gizendu egin dezake | Consumer\nAriketa fisikoa edo ohitura osasungarriak zaindu gabe argaltzeko dieta zorrotzak egiteak pisua handitzea ekar dezake.\nGizadiak hainbat mendez probatu du, arrakasta gutxirekin, nola erregulatu gorputzaren pisua elikaduraren kontrolaren bidez. “Dieta bati jarraitzea”, “dieta egitea” edo “erregimenean egotea” esaten zaio horri, eta kontzeptu horri “dieting” deritzo. Eta behin eta berriro dieta egiten dutenek dieters izena hartzen dute. Literatura zientifikoa ez da oso atsegina dietingaren arrakastarekin alderatuta, eta, aldi berean, “dieters” direlakoei buruzko aholkuak ematen dizkie, “dieta miragarrietatik” urrun, “dieta miragarrietatik” urrun, obesitaterako benetako bidezidorrtzat jotzen baitira. Hurrengo artikuluan azaltzen da argaltzeko dieta zergatik egin behar den, eta, kasu batzuetan, bilatzen denaren kontrako emaitzan eragin dezake.\nDieten mende daude\nEROSKI CONSUMErek “Dieters efektutik ihes egiteko hiru arrazoi” aipatzen ditu, eta, elikatzeko ohitura desorekatuak izateaz gain, era guztietako dietak modu ziklikoan egiten dituzten dieteroei egiten die erreferentzia. Bere gorputzean modu insidimentsioan metatu diren kiloak galtzeko jarraitutako erregimenak, baina oso litekeena da behin eta berriro irabaztea.\n2006ko apirilean, Journal of the American Dietetic Association aldizkariko argitaletxe batek zehaztu zuen erregimenpean jartzea ez dela soilik pisua irabaztea, baizik eta elikadura-arazoak izateko arrisku handiagoa izatea. Bonnie S. Spear-ek, dietista-nutrizionista eta argitaletxearen egileak, ikerketa argitaratu ondoren, arazo hori aztertzeko betebehar morala ikusi zuen, bost urteren buruan ia beti lehen baino pisu handiagoa duten nerabeek, inolako erregimenik egin ez zutenekin alderatuta. “Errebote efektua” izenekoa da. Jarraian, egiaztapen horren zergatia baloratzen da.\nDietak eta muskulu-masaren galera\n2007ko maiatzean Chostonek eta kolaboratzaileek argitaratutako literatura zientifikoaren berrikuspen sistematiko bat egin zen, eta, horren arabera, dieta hori kaloria gutxikoa bada, muskulu-masaren galera galdutako pisuaren %37 izan daiteke. Muskuluaren galera horri esker, gure gorputzak kaloria gutxiago gastatzen ditu (“tasa metabolikoa” murriztu egiten da), muskulu-masari eusteko energia gehiago behar baita gantza kontserbatzea baino.\nHala, bada, dieta murriztaileari jarraituz, epe laburrera pisua gal dezakegu, epe luzera agian lehen baino gehiago pisatuko dugu. Dieta zenbat eta “muturrekoagoa” izan, orduan eta handiagoa izango da pisua handitzeko aukera. Hainbat mekanismo biologiko daude, eta hori azaltzen dute. Horietako bat, esan dugun bezala, “eraginkortasun metaboliko” handiagoa da; hau da, gure gorputza kaloria gutxiago gastatzen da bere bizi-funtzioei eusteko, baina gure apetitua ez da murriztu intentsitate berarekin. Beraz, berriro ere elikadura normala egiten denean (dieta murriztaileak baino kaloria gehiago izango ditu), pixkanaka pisua irabazten hasten da, baina ez da ezinbestekoa.\nAmerican Journal of Clinical Nutrition aldizkarian argitaratu zen ikerketa batek (2013ko maiatzean argitaratua) egiaztatu zuenez, kaloria gutxiko dieta eginez gero, “termogenesi moldakorra” gutxituz doa. Horrela, gure gorputza gero eta gutxiago aurrezten da, eta hortik aurrera kontsumitzen ditugun kalorien zati handi bat gure gantz-erreserbetan bukatuko da. Azterketak zertxobait gehiago gehitzen du: dieta amaitu eta urtebetera arte irauten du desoreka horrek.\nGaldutako gantza berreskuratzea erraza da, adipozitoak (gantz-zelulak) ez baitira desagertzen, “argaldu” besterik ez dira egiten, “despiste” gutxienekoa erraz gizentzeko. Hala ere, muskulu-masa berreskuratzea beste saihets bateko irina da. Ahalegin handia egin behar da, pertsona gutxi hartzeko prest. 2011ko irailean American Journal of Clinical Nutrition aldizkarian argitaratutako menopausia ondoko emakumeekin egindako ikerketa batean ikusi zenez, galdutako gantz kilo bakoitzeko, “dieta” dela medio, 260 gramo masa magra desagertu ziren. Hala ere, urtebete igaro ondoren, berreskuratutako gantz kilogramo bakoitzeko 120 gramo masa baino gehiago irabazten ziren, galdutakoaren erdia baino gutxiago.\nProteina gehiago muskuluetako giharrei eusteko, erabilgarria al da?\n2012ko martxoan, American Journal of Clinical Nutrition aldizkarian ere, azterlan bat argitaratu zen, eta haren helburuen artean bat nabarmentzen da: koipeen, proteinen edo karbohidratoen kontsumoa azpimarratu behar da, eta horrek eragina zuen maggraia zaintzeko. Jarraipena egin eta sei hilabetera ez zen alderik egon, dieta kanpo: 4,2 gantz galdu ziren, baina 2,1 kg magra masa. Parte-hartzaileen batezbestekoak galdutako pisuaren% 40 irabazi zuen bi urteren buruan, eta, berriz ere, ez da alderik izan dietaren arabera. Galdutako muskulu-masatik zerbait berreskuratu zen, baina balantzea masgrai-masaren kilo erdiko galera garbia izan zen. Nolanahi ere, azterketa garrantzitsua da: “Zaila gertatu zen karbohidratoetan dieta altuei, gantz gutxikoei edo oso baxu edo altuei itsastea”. Hau da, mota horretako proposamen dietetikoak, hain zorrotzak eta murriztaileak, ohiko elikadura-patroitik urrun eta batzuetan monotonoak, oso zaila izaten da denboran mantentzea. Hori arazo bat da, elikadura-eredu berrirako atxikimendua, zalantzarik gabe, pisu-galeraren arrakastaren giltzarrietako bat baita.\nDesorekak gosetean, pasaportea gehiegizko pisuarekin\nBaliteke, halaber, “dietak” ingesta konpultsiboak egiteko joera handiagoa izatea, gure apetituaren kontrol-sistema desorekatu egiten baita. Izan ere, erregimen murriztaileari jarraituz (ohikoena da), barneko gose- eta asetasun-mezuak ahuldu egiten ditu, eta elikagai murriztuak kontsumitzeko gogoa areagotzen du. 2013ko otsailean, Stice-k eta lankideek egiaztatu zuten dietetikako murriztapenak areagotu egiten duela gehiegi jateko arriskua, gure garunaren erantzuna aldatu egin delako (irensten ari diren eskualdeak). Bere emaitzak argiak izan ziren: gure burmuinak intentsitate handiagoz erantzuten digunean, gure garunak intentsitate handiagoz erantzuten du elikagai goxoak ikusten edo irensten baditugu. Beste arrazoi bat da, egileen arabera, dieta zorrotzek ez dutela pisu iraunkorra galtzen.\nPisua galdu, zerbait badabil\nPisua galtzeko estrategiarik eraginkorrena ez da dieta bat jarraitzea, eta are gutxiago dieta “zehatza”, ‘Una llamada a finalizar las debates diéticos’ testu interesgarria JAman 2013ko abuztuan argitaratu zen bezala. Bertan, Sherry L. Ordainketa eta Bardley M. Appelhansek hau azaldu du:argaltzeko erregimen bat jarraitzea objektu baten dimentsio bat baino ez da, berez hiru dimentsiokoa dena. Beste bi dimentsioak portaera aldatzea eta ariketa fisikoaren hazkundea dira. Azpimarratu dute dietaren gakoa ez dela makronutrienteen proportzioa, baizik eta pazienteak zer neurritan atxikitzen dion horri; horregatik, pertsonalizatua izan behar du. Hor du garrantzia dietista-nutrizionistak. Baina profesional honek dietari erreparatu behar dio, beste bi dimentsio ere badaudelako, ikusi dugunez.\nEz da harritzekoa, beraz, Estatu Batuetako Prebentzio Zerbitzuen Lan-taldea (U.S. Prebentzio Services Task Force) uste du pisua galtzeko esku-hartze eraginkorrenak direla, batetik, jarduera fisikoa programatzea, eta, bestetik, jarduera fisikoa programatzea, autokontrola edo automonitorizazioa sustatzea, eta bizitza-estiloaren aldaketei eusteko trebetasunak sustatzea, jarduera fisikoa programatzea, autokontrola edo automonitorizazioa sustatzea, eta jarduera fisikoa programatzea. Azken batean, argaltzeko ez da “dieta egitea” esan nahi, baizik eta bizitza osorako ohitura onak integratzea.


Unai Larrea, Jon Fernandez eta Manu Castro, bizikleta jaitsierako irabazleen artean | El Diario Vasco\nAlto-debaUnai Larrea, Jon Fernandez eta Manu Castro, bizikleta jaitsierako irabazleen artean\nUnai Larrea, Jon Fernandez eta Manu Castro, bizikleta jaitsierako irabazleen artean\nIrabazleak eta parte-hartzaile asko, Herriko plazan sari ematea bukatu ondoren. / DV\nJOSEBA LEZETA ANTZUOLA. Miércoles, 12 julio 2017, 08:10\nGuztira 73 rider aritu ziren Antzuolako bizikleta jaitsieran zapatuan. Txirrindulari zein ikusle asko bildu zituen lehiaketak Pagamenditik trenbidera bitarteko ibilbidean. Iraitz Etxebarria mungiarra izan zen azkarrena eta mailaz mailako sailkapenetan hiru antzuolar nagusitu ziren: Unai Larrea juniorretan, Jon Fernandez kadeteen artean eta Manu Castro 40 urtetik gorakoetan.\nUnai Larreak, berez, bosgarren egin zuen sailkapen nagusian 3 minutu eta 21 segundorekin, Iraitz Etxebarriak baino 16 segundo gehiago. Jon Fernandezen denbora, 3:25, hamabigarrena izan zen; Mikel Fernandez anaiarena, 3:26, hamabosgarrena; eta Manu Castrorena, 3:29, hamazortzigarrena.\nAntolatzaileak gustura ziren saioa bukatu ostean: «Ondo baino hobeto joan da jaitsiera. Pozik gaude. Euskal riderrez gain, Andaluziatik, Bartzelonatik, Kantabriatik eta Errioxatik etorri dira. Pabeko frantziar bat ere bazen. Herri osoak bat egin du probarekin eta jendetza bildu da».\nZirkuituak parte-hartzaileen txaloak jaso ditu: «Oso polita eta teknikoa dela azaldu digute. Ikuspuntu horretatik ere gustura egoteko moduan gaude», diote antolatzaileek.\nEskertzak ere luzatu dituzte: «Dendei, lantegiei, tabernei eta euren lursailetatik pasatzen laga diguten baserritarrei. Guztien kolaborazioa izan dugu eta eskertzekoa da». Ea datorren urtean errepikatzeko moduan diren.\nGarazi Estebez oro y bronce en el Campeonato de España Kukai, Brodas Bros y Ziomara Hormaetxe, mañana en Zaldibar


Del 26 de octubre de 2021 al 27 de febrero de 2022\nRekalde Aretoak Las siete ventanas (Zazpi leihoak) erakusketa aurkeztuko du, Idoia Montónek (Donostia, 1969) 1990etik gaur arte egindako lanik onetako askorekin. Margolanak, marrazkiak eta collageak biltzen dira, horiek baitira artistaren ohiko euskarriak, bilduma pribatuetatik, Bilboko Arte Ederren Museotik eta Gasteizko Artium Museotik ekarriak.\n«Zazpi leihoak» izenburuak hitzez hitz eta modu metaforikoan adierazten du bere obran agertzen diren barrualdearen eta kanpoaldearen, markoaren eta baoaren, kalearen eta gelaren arteko harremanak uztartzeko modu desberdinak. Gainera, ikuspuntuaren garrantzia azpimarratzen du, sekula arautzaile, zuzena edo zentratua ez den begirada, baizik eta albokoa, anitza eta zatikatua; eta, orobat, ispiluen eta islatutako irudiaren iraunkortasuna nabarmentzen du.\nIdoia Montónek azken hiru hamarkadetan Euskadi eta Kataluniaren artean garatu duen lanak koherentzia du bereizgarri, bere heterogeneotasun erradikalari esker lortua. Idoia Montónen ustez, pintura prozesu ireki eta burujabea da, aurkikuntzari eta zoriaren jokoari adi dagoena, eta bertan etengabe dirauen gauza bakarra da forma edo egituraren ideia antolatzailea.\nLan-prozesuan zehar, artistak hainbat elementu sartu, xedatu eta manipulatzen ditu, eta, elkarrekin erlazionatzean, berak "plano enigmatiko" deitzen duena osatzen dute, hau da, konpondu beharreko egoera bat, errebelazioen bidez aurrera egiten duena. Bere obrako hausturak eta etenak prozesu bakoitzaren eta bere zirkunstantzien berezitasun erabatekoaren ondorioa dira. Autonomia berezi hori, ordea, goitik behera zeharkatzen du biografian bertan datzan koherentziak.\nErakusketa MARCO Vigoko Arte Garaikidearen Museoan izango de ikusgai, 2022ko apirilaren 12tik uztailaren 17ra.


«‘Nafarroa 23’ nire baratzea izango da, sozializatzeko behar dudana»\n19 ekaina, 2020 Elkarrizketa 318\nBeasaingo Fotoetxe denda martxoan itxi dute. 1981ean ireki zuten Joxe Mari Telleria (Idiazabal, 1957) eta Gemma Mujika senar-emazteek, eta Lake Oiarbide batu zitzaien geroago. Orain, jatorrizko denda-estudioan, ‘Nafarroa 23’ izenarekin erakusketa-areto edo galeria moduko bat antolatu du Telleriak, hainbat sormen-ekimen gauzatzeko. «Nire baratzea hau izango da», dio, ‘jubilatu’ ondoren. Beste sortzaile batzuekin jardungo da, argitasuna birsortuz.\nJoxe Mari Telleria zarela bai, baina bigarrena?\nTelleria abizena Gabiriatik dator, aitona Katarain baserrikoa zen: Telleria Gabilondo. Amaren aldetik dut Idiazabalgo jatorria. San Sebastian ez dakit nondik etorriko zen, baina Aranburu ere badut bere partetik, Segurakoa; ezagupide handia zeukan han amak.\n1957an jaioa. Zure haurtzaroa zuri-beltzean al daukazu jasota?\nKolorea bazegoen argazkigintzan ordurako. Ni 19-20 urterekin hasi nintzen, Patxi Iparragirre lehengusuarekin. Zahartxeagoa zen, eta zuri-beltzean errebelatzen ibiltzen zen. Etxe handia zeukaten, tabernaren azpiko bodegan lekua; aitak gela bat prestatu zion, espreski errebelaziorako. Oso asmatzailea zen, kimikako jolasak egiten genituen. Niri betidanik gustatu zait. Beste edozer gauza ikasi baino nahiago nuen argazkigintza ikasi. Baina ez zen posible.\nIzan ere, argazkilari bat nola formatzen zen 1970eko urteetako Goierrin?\nAutodidakta, erabat. Lehengusuak eman zizkidan liburu batzuk, beste entziklopedia bat erosi nuen, Kodak-ena. Handik ikasiz, proba eginez… Profesional bidea hartzera nindoanean, Gasteizko argazkilari bati bisita batzuk egin nizkion. Publizitatera eta industriara dedikatzen zen; denbora gutxian sarri joanez, intentsibo ikasi nuen. Gero, berriz, kongresuetara asko joaten nintzen; negu garaian, denetara. Beste argazkilari lagun batzuekin adituak ekartzen ere hasi ginen, frantsesak. Haiei lehendik zetorkien artea.\nGera gaitezen hasieran, oraindik. Kameraren bat aldean izango zenuen.\nBai, gordeta daukat lehenengoa, lehengusu batek oparitutako koxkor bat. Idiazabalen futbol partidak orain futbito kantxa dagoen lekuan jokatzen ziren, egundoko lokatzarian. Kamera txiki horrekin ateratzen nituen argazkiak, eta guk taberna geneukanez, gero han jartzen nituen, neuk errebelatuta eta azpian pikardiazko komentarioren bat idatzita. Jendeak barre egiten zuen. Argazkiak atera, errebelatu, jendearekin harremana … dena zirkulu bat da.\nZer nahikari zeneukan? Denborapasa, kazetari bokazioa, sen artistikoa…\nOndo pasatzea. Joera artistikoa ere banuen. Etxean baldosa txikiak margotzen nituen, margo berezi batekin. Arreba zaharrena ere horretarakoa zen. Kazetari lana ere, asko ez, baina egin nuen, herrian gertatzen ziren gauzekin.\nBuruan iltzatuta irudi asko izango dituzu, baina bereziren bat gogoan?\nAipatzeko modukoa, bat, biolin jotzailea egin nuena. Gure aitak 15 urterekin jotzen zuen biolin bat hartu, eta etxeko ganbarako leiho borobilaren parean altueran enkuadratuta lagun bat jarri nuen jotzen, lastozko kapela jantzita. Magia zeukan leiho hark: armiarma sarez beteta, goitik behera egurrak eta zutabeak, hautsa eta traste zaharrak… Altxorra zen. Eibarko lehiaketa batera bidali, eta saria atera genuen. 1980a zen.\nBeste bat, 1985ekoa. Ataungo Jentilen Etorreran ateratakoa da. Unearekin gogoratzen naiz. Telebistakoak etorri ziren, eta bertako argiak itzali zirenean, euren fokua piztu zuten haiek. Argi harekin eta suarenarekin atera nuen. Marques de Rocaverde nazioarteko lehiaketan 3. euskal herritarraren saria atera nuen horrekin, Donostian.\nArgazki bakoitzaren historia eta inguruabarra ere ondo dakizkizu.\nBai, historia buruan edukitzen dut. Argazki kaxkarrak ere asko ziren, nahiz gero balio sentimentala izan. Orduan bitartekoak ere ez ziren berdinak. Kamera oso sinplea neukan. Baina etxeko ganbarakoak oso gogoan ditut, gauza oso bereziak azaltzen ziren. Alaba idazle zaletua da, eta egunen batean hor badu gaia, zerbait idazteko. Objektu zalea naiz, nolabaiteko lotura daukatenena. Sentimentala naizelako izango da.\n«Hazia erein nahi dut, eta asmoa gauzatzen eta bideratzen ari naizela uste dut»\n«Ekimen ez komertzial asko egin ditugu, kapritxoz eta irabazirik gabe. Baina xarma bat ematen zioten Fotoetxeri»\nNoiz ikusi zenuen profesionalki hasi nahi zenuela? Fotoetxerekin batera?\nDenbora gutxian erabaki nuen. Aurretik ere esaten nuen, baina ez nuen uste ahal izango nuenik. Forma hartzen joan zen ideia, eta gauzatzeko modua ikusten hasi nintzen. Gogo eta ilusio gehiagorekin hasi nintzen, jakinduria baino. Jakinduria gero etorri da.\nFotoetxe 1981ean zabaldu genuen, San Migel egunean. Gemma [Mujika] emaztea fabrikan zebilen lanean, baina mila proiektu egiten genituen elkarrekin. Lokal hau ikusi [Nafarroa 23koa], eta martxan jartzeko garbitasun batekin ikusi genuenean, fabrikako lana utzi zuen. Haren aita eta nirea, kezkatuta: lan finko bat utzi eta hor sartu? Gero oso gustura hartu zuten haiek ere. Gurasoek asko lagundu ziguten, eta obra etxekoekin eta lagunekin egin genuen. Makina bat jendek lagundu zigun.\nHarrezkero, zenbat goierritar ez ote da jarri zuen kameren aurrean!\nAsko. Harreman asko egin ditugu, alderdi politena hori da. Presioa ere handia da, ezkontzetan adibidez; ondo egin behar duzu lana, eta egun huraxe da. Saiatu, saiatu eta saiatu, hori da gakoa. Gemma eta biok hasi ginen, hasieran. Proiektu eta ideia asko hemendik kanpora sortzen ziren, oporretan edo egunpasa genbiltzala. Bere konplizitatea beti eduki dut. Geroago hasi zen Lake [Oiarbide], eta errefortzu oso ona izan zen. Ezberdinak gara biok, baina elkar oso ondo osatzen dugu. Ni sortzaileagoa naiz; gustatzen zait, gainera. Lake xehetasunen zalea da, metodikoa. Elkarren arrimuan oso ondo funtzionatu dugu.\nHerritar xeheak, hamaika talde eta elkarte. Famatuzale izaten baino gehiago, alde herrikoia arte mailara jasotzen ahalegindu zarete. Irudipena.\nEkimen asko egin ditugu Fotoetxen, eta oraingo Nafarroa 23 proiekturako bidea egina zegoen. Dantza taldeekin, erraldoiekin, taldeekin… lan asko egin dugu. Egiteko modua ez zen komertziala zuzenean, kapritxoz eta gogoz egiten zen. Irabazirik ez zeukan –alderantziz, gastua zeukan–, baina xarma bat ematen zion Fotoetxeri, beste modu batean lan egiten zela erakusteko. Eta, era berean, pertsonalki gozamena eta satisfazio handia ematen zuen.\nArgazkiak berak ‘deitzen’ dizu zuri? Edo bila joan behar da, zain egon?\nMusikan edo bertsoetan bezala da argazkigintza ere: batzuek berezko dohaia dute besteek ikusten ez dutena ikusteko. Gaur egun, argazkigintza ikasi egiten dute, geroz eta gehiago gainera, dauden bitartekoekin; baina batzuek berez ikusten dute. Gustura sentitzen da bat zerbait ikusitakoan. Argitasuna oso garrantzitsua da niretzat; paisaia batean, ordu egokia behar da. Enkuadre eta argitasun konbinazioa asko gustatu izan zait, beti.\nArgazkilari izateaz gain, idaztea ere gustatzen zaizu.\nIdazle oso arrunta naiz, baina gustatzen zait. Betidanik idatzi izan dut. Edozein liburuxka, dietario edo agenda erabiltzen ditut gogoetak eta oharrak idazteko. Azkenekoa, aitak ardo biltegia eta taberna zeukaneko kontabilitate-liburua, Vinos 1984 jartzen du bere eskuz. Gutxi erabilita zegoen, eta ganbarako altxor horietaz daukat idatzita.\nErretiratu zara, eta orain Nafarroa 23ra itzuli. Jatorrira?\nLagunArtea kontzeptua ari naiz erabiltzen hau definitzeko. Artea hitz larriz idazten dut, lagunartea eta artea batzeko. Argazkilaritza, eta ekimena edo sortzaile alderdia konbinatzen ditut. Hainbat proiektu ditut: Argigraphia ikasleekin eta taldeekin erakusketak egiteko, Ogibideak zenbait lanbidetakoak erretratatzeko, idazleekin Irudiak eta hitzak, beren testuak argazkien azpian jarrita. Hiru Telleriak erakusketa ere jarriko dugu, Jokin margolariak, Joxemari segurar margolariak eta neuk. Azokak, jaietako erakusleihoak, paisaiak ikusgai… proiektu asko ditut hemen.\nZer lortu nahi duzu?\nNire baratzea da hau. Hazia erein nahi dut, eta asmoa gauzatzen eta bideratzen ari naizela uste dut. Zailtasuna segimena izatea da, baina badut fedea segituko duela, ekimen horiek sortzeko gai sentitzen naizelako ni. Estudioa mantentzeko aukera eman dit. Saltzeko ez du agian dirurik balioko, baina esperientzia eta jakinduria daukat, urte askotan ibilita. Argia kontrolatzen jakitea aukera ederra da. Tarteka –hilean bat edo–, ekimen horiek gauzatu nahi ditut, agian gehiago ere bai. Beste gauza bat da jendea erakartzea; hitzorduekin eta aurkezpenekin ekartzen noan eran, martxa eman diot. Eskola-umeen eta taldeen bisitak ere izan dira, mintzalagunak, idazle eskolakoak…\nSortzaile baten ametsa betetzea da, orduan: sormena lantzeko eta besteekin banatzeko eremua izatea.\nSortu egin nahi dut. Ideia bat lantzen ondo pasatzen dut. Nik behar dut espazio hau, niretzat. Toki bat daukat hemen, erakusteko aukerarekin eta jendearekin harremana izateko. Sozializatzeko, modan dagoen eran esanda.\nFamiliartean ereindakoa etxe bihurtu duen artista\nHitz emari oparokoa eta errazekoa da Joxe Mari Telleria. Jendearekikoa, tratu hurbilekoa. Familiakoen erreferentziak behin eta berriro atera ditu hizpidera: Patxi Iparragirre lehengusu bide-erakuslea, Beatriz arreba zena –berarekin lan egina bolada batean–, alaba Amaia idazlea –eleberria argitaratu du aste honetan–… Eta Gemma Mujika, emaztea eta lankidea: ‘konplizitatea’ hitzarekin josi du harekiko lotura.\nIstoriozale izateaz gain, historiazalea erebada. Xehetasun guztiz gogoratzen ditu Bittoriano aitaren eta Naxario eta Rikardo osaben gerra-ibilerak. Musikaren pentagrametara eramaten saiatu zen aita, eta Idiazabalgo elizan organoa jotzera ere iritsi zen. Baina belarririk ez, bere ustez. Begia bai, ordea.\nAmetsak egikaritzeko kemena ere izan du. Muñecas kapitainaren ‘jolas’ sadikoak probatua da, gaztetan. Kuadrilla osoa atxilotu eta espetxeratu zuten. Franco hil zen egunean sartu zuten Martutenen, eta San Blas egunean kaleratu. Naxario Telleria lehengusua eta taldekoak tabernaraino sartu zitzaizkion txistua joz. Bertso jaialdian, hurreratu zela ikustean, Jesus Azurmendi aurkezleak gai bihurtu zuen. Argitasuna xurgatu eta kolorea zabaltzera dedikatu da, harrezkero.\nEtxea du sorleku, ganbara altxorrez betea aurkitu zuenetik. Tabernako semea, txikito artean hasi zuen argazkigintzaren bidaia erraldoia. Fotoetxeren itxiera konfinamenduak lausotu arren, sormenaren iturria Beasaingo Nafarroa 23an ireki du orain, arte-egarri diren denak –bera lehena– asetzeko.\n« Bazen behin\nHitzen ganbara: Komazteko »